text:
(बिहार फाउन्डेशन (बिहार सरकार की संस्था) के मुंबई चैप्टर सायन के षणमुखानंद हॉल में बिहार दिवस मनवलसि. एह मौका पर मुख्य अतिथि डॉ. सी. पी. ठाकुर, विशेष अतिथि बिहारी बाबू शत्रुघ्न सिन्हा, आ सम्मानित अतिथियन में सांसद सैयद शहनवाज हुसैन, यु. के. सिन्हा, (सेबी चेयरमैन), एन. एन. कुमार चेयरमैन नवा सेवापोर्ट, देवेश चन्द ठाकुर (एम.एल.सी) उपस्थित रहले.)
पूरा खबर अँजोरिया पर
शिक्षा
- केन्द्र सरकार अब शिक्षा के उच्च केन्द्रन खातिर एक्रेडिशन जरूरी करा देबे के सोचत बिया. एह व्वयवस्था में एगो स्वतंत्र संगठन ओह संस्थानन के मूल्यांकन कइल करी.
- नौसेना केरल में इजीमला में भारतीय नौ सेना अकादमी खोली जहवाँ दोस्त देशन के नौसैनिकन के प्रशिक्षण दिहल जाई.
- यूपी में एह साल के मेडिकल प्रवेश परीक्षा के आयोजन छत्रपति साहू जी महाराज चिकित्सा महाविद्यालय जे दिहल गइल बा. आवेदन पत्र अगिला महीना के मध्य से मिलल शुरू हो जाई.
- महात्मा गाँधी काशी विद्यापीठ से जुड़ल बलिया, चन्दौली आ मिर्जापुर के दस गो कालेजन के परीक्षा कदाचार का आरोप में रद्द कर दिहल गइल बा. एह कॉलेजन पर तीन तीन लाख रुपिया के जुर्मानो लगावल गइल बा. अब कॉलेज प्रशासन एह फैसला पर फेर से विचार करे के कहत बाड़े काहे किओह लोग के पक्ष जनले सुनले बिना एक तरफा फैसला कर लिहल गइल बा. कॉलेजन के आरोप बा कि फ्लाइंग स्क्वैड पूर्वाग्रह ग्रसित रहे.
- अतवार का दिने पटना कॉलेज के पुरान विद्यार्थियन के मिलन समारोह आयोजित भइल.
- केन्द्रीय शिक्षा मंत्री कपिल सिब्बल का नामे चिट्ठी के जगजाहिर करत बिहार के मुख्यमंत्री कहलन कि मोतिहारिये में केन्द्रीय विश्वविद्यालय खोलल जाव आ ओकरा बदे बिहार सरकार सगरी सुविधा देबे खातिर तइयार बिया. बाकिर कपिल सिब्बल चाहत बाड़न कि विश्वविद्यालय गया में खोलल जाव.
- बिहार विद्यालय परीक्षा समिति के इंटर इम्तिहान के थयोरी पेपर के इम्तिहान सोमार से शुरू होखत बा आ ई नौ अप्रेल ले पूरा होई.
तीज तेहवार
- चइती छठ के नहाय खाय सोमार का दिन होई. मंगल के खरना आ बुध के साँझ पहिला अरघ दिहल जाई. एह मौका पर लागे वाला सबले पुरान छठ मेला औरंगाबाद के हवे जहवाँ देव में ई मेला लागेला.
मनोरंजन
- सिनेमा भोजपुरी के जानल मानल निर्देशक सनोज मिश्रा आजु राजस्थान के जोधपुर हाईवे पर एगो सड़क दुर्घटना में घवाहिल हो गइले. मिलल जानकारी का मुताबिक सनोज मिश्रा एगो निजी वाहन से जोधपुर से जैसलमेर जात रहले जब रास्ता में एगो नीलगाय सड़क पर आ गइल. ओकरा से बचे का कोशिश में गाडी दुर्घटना ग्रस्त हो गइल.
उत्तर प्रदेश
- इलाहाबाद हाई कोर्ट आजु सरकार के आदेश दिहलसि कि अयोध्या के विवादित परिसर के मालिकाना हक के फैसला देबे वाला जजन आ हिंदू फरीक के वकीलन के सुरक्षा के खास उपाय कइल जाव. हालही में मध्यप्रदेश में पकड़ाइल चार गो मुजाहीदीन आ सिमि आतंकवादियन का लगे से हिंदू पक्ष के वकीलन के फोटो मिलल रहुवे. पूछताछ में ऊ बतवले सँ कि ओकनी के आदेश मिलल बा कि एह वकीलन के मार दिहल जाव.
- गंगा आ यमुना एक्सप्रेस वे का तरह केन्द्र सरकार राष्ट्रीय राजधानी क्षेत्र में पूर्वी परिधि एक्सप्रेस बनावे के फैसला लिहले बिया जवन यूपी के बागपत, गाजियाबाद आ गौतमबुद्ध नगर जिलन से गुजरी.
- लखनऊ वाराणसी राजमार्ग के चार लेन के बनावे के काम अप्रेल से शुरू कर दिहल जाई.
- आजादी के लड़ाई के महानायक मंगल पांडे के स्मृति में दू दिन के बलिया महोत्सव काल्हु पूरा हो गइल. एह मौका पर मंगल पांडे के गाँव नगवाँ से सात किलोमीटर के क्रासकंट्री रेस के आयोजनो भइल.
- शहरी मलिन बस्तियन में सरकारी स्वास्थ्य केन्द्र फेर से चालू करे के आदेश देत सरकार प्रशासन से इहो पूछले बिया कि एह केन्द्रन के बंद कवना कारण से कइल गइल रहे.
बिहार
- सारण जिला के चिंतामनगंज गाँव में काल्हु अतवार रात लागल आग से चार गो घर जर गइल. एह दुर्घटना में दू गो औरतन के मौत हो गइल.
- रोहतास के सँझौली में एगो आदमी के कुछ बदमाश चाकू घोंप के मार दिहले. एह मामिला में पाँच जने पर केस दर्ह भइळ बा.
- बक्सर जिला के सिमरी इलाका के बलिहार गाँव से चार क्विंटल गाँजा का साथे एगो औरत के गिरफ्तार कइल गइल.
- बिहार के विशेष राज्य के दरजा देबे पर विचार करे खातिर नई दिल्ली में अंतरमंत्रालयी समिति के बइठक होखे वाला बा. एह बइठक में बिहार के मुख्य सचिव बिहार के पक्ष रखीहें.
- रोहतास के तिलौथी से किडनैप भइल ईंट भट्टा मालिक रामजी सिंह के पुलिस बड्डी इलाका से अतवार का दिने बरामद कर लिहलसि. अब अपराधियन के गिरफ्तारी खातिर छापा मारल जात बा.
देश
- थल सेनाध्यक्ष के बयान, कि उनुका के चौदह करोड़ रुपिया घूस देबे के प्रस्ताव दिहल गइल रहे आ एह बाति क जानकारी ऊ रक्षा मंत्री के दे दिहले रहले, पर आजु संसद में जम के बवाल भइल आ संसद कुछ देर ला रोक देबे के पड़ल. सरकार एह मामिला के सीबीआई जाँच करवावे के आदेश दिहलसि.
- ओडीशा में किडनैप इटली के दू गो पर्यटकन में से एगो के रिहा कर दिहले सँ नक्सली बाकिर दोसरका का बारे में कवनो जानकारी नइखे मिलत.
- कांग्रेस के गोविन्द सिंह कुंजवाल के उत्तराखण्ड विधानसभा के अध्यक्ष चुन लिहल गइल. उनुका ३९ वोट मिलल जवन भाजपा छोड़ सगरी पार्टी के विधायकन के रहुवे. एहसे उत्तराखंड में राजनीतिक अनिश्चितता खतम हो गइल लागत बा.
- सुप्रीम कोर्ट आजु नानावती आयोग के ई निर्देश देबे से मना कर दिहलसि कि ऊ नरेन्द्र मोदी के समन भेज के बोलवावे.
दुनिया
- सीरिया में हिंसा खतम करे खातिर संयुक्त राष्ट्र के विशेष दूत कोफी अन्नान पेइचिंग में चीन के नेता लोगन से बतियइहें.
खेल
- मंगोलिया के उलानबातोर में होखत एशियाई मुक्केबाजी चैंपियनशिप में एम. सी. मैरीकॉम आ एल. सरिता देवी के स्वर्ण पदक मिलल.
- मास्टर ब्लास्टर सचिन तेंदुलकर काल्हु कहलन कि ऊ दोसरा के कहला पर सन्यास लेबे नइखन जात. कहलन कि जबले मन करी तबले खेलब. सन्यास के सलाह देबे वाला लोग उनुका के खेलल नइखे सिखवले कि ओह लोग के सलाह मान लीहें.
बिजनेस
- भारत दक्खिन कोरिया के कम्पनियन के स्थिर आ लाभकारी लमहर दिन के निवेश के पेशकश कइलसि.
- आजु शेयर बाजार में जम के बिकवाली भइल आ सूचकांक ३०९ अंक गिर के बंद भइल. डॉलर का मुकाबले रुपिया आजु १८ पइसा कमजोर हो गइल.
- वित्तमंत्री प्रणब मुखर्जी नइखन मानत कि सरकार आ उद्योग जगत का बीच भरोसा के कवनो कमी हो गइल बा.


c: text/html

text:
सदाबहार
टेम्पलेट:Taxobox सदाबहार (अंगरेजी आ बैज्ञानिक नाँव: Catharanthus, कैथेरेन्थस) फूलदार पौधा सभ के एगो जाति हवे। एह पौधा सभ में बारहों महीना फूल फुलालें जेकरा चलते इनहना के सदाबहार नाँव दिहल गइल हवे। एह फूल के कुल आठ गो प्रजाति पावल जालीं[१] जिनहन में गुलाबी सदाबहार कैथेरेंथस रोस़स (Catharanthus roseus) बहुतायत से मिले ला। एह आठ गो प्रजाति सभ में से सात गो मैडागास्कर के मूल पौधा हवें जबकि एक ठो कैथेरेंथस पुसिलस (C. pusillus) भारत आ श्रीलंका के मूल पौधा हवे। एकर अंगरेजी नाँव यूनानी भाषा से आइल हवे जेकर अरथ "शुद्ध फूल" होला।[२] बैज्ञानिक रूप से ई एपोसाइनेसी (Apocynaceae) परिवार के पौधा हवें जेह में विंका जाति के पौधा भी आवे लें। कैथेरेंथस आ विंका दुनों जाति के कई पौधा सभ के अंगरेजी में आम नाँव पेरिविंकल से भी जानल जाला।[३] खुद गुलाबी सदाबहार के पहिले विंका रोसस के नाँव से विंका जाति में रखल गइल रहे।
पौधा झाड़ीनुमा होला आ फूल पाँच पंखुरी वाला होलें।
इनहन में से कई प्रजाति सभ के जड़ी-बूटी के रूप में इस्तेमाल होला।[४] आधुनिक बैदकी में भी इनहन के इस्तेमाल होला आ करीबन 130 किसिम के एल्केलाइड निकासल जालें जिनहन में दवाई के गुन होला।
प्रजाति[संपादन करीं | स्रोत संपादित करीं]
एह पौधा के कुल आठ गो प्रजाति पावल जाली:[१][५]
- Catharanthus coriaceus Markgr. – मैडागास्कर
- Catharanthus lanceus (Bojer ex A.DC.) Pichon – मैडागास्कर
- Catharanthus longifolius (Pichon) Pichon – मैडागास्कर
- Catharanthus ovalis Markgr. – मैडागास्कर
- Catharanthus pusillus (Murray) G.Don. – भारत, श्रीलंका, पच्छिमी हिमालय
- Catharanthus roseus (L.) G.Don. – (अंगरेजी नाँव: Madagascar periwinkle, old-maid, rosy periwinkle, pink periwinkle) – मैडागास्कर, इटली में प्राक्रितीकरण हो चुकल बा, दक्खिन एशिया, ऑस्ट्रेलिया, अमेरिका देस के दक्खिनी हिस्सा, मध्य अमेरिका क्षेत्र, भारत आ अउरी कई गो समुंद्री दीप सभ पर
- Catharanthus scitulus (Pichon) Pichon – मैडागास्कर
- Catharanthus trichophyllus (Baker) Pichon – मैडागास्कर, भारत में सदाबहार या बारहमासी के नाँव से जानल जाला
गैलरी[संपादन करीं | स्रोत संपादित करीं]
गुलाबी सदाबहार के गुलाबी फूल
इहो देखल जाय[संपादन करीं | स्रोत संपादित करीं]
संदर्भ[संपादन करीं | स्रोत संपादित करीं]
बाहरी कड़ी[संपादन करीं | स्रोत संपादित करीं]
टेम्पलेट:Commons category टेम्पलेट:Wikispecies
टेम्पलेट:जड़ीबूटी टेम्पलेट:Taxonbar
- ↑ १.० १.१ Catharanthus. Madagascar Catalogue. eFloras.
- ↑ Catharanthus. The Jepson eFlora 2013.
- ↑ Catharanthus. Integrated Taxonomic Information System (ITIS).
- ↑ टेम्पलेट:Cite book
- ↑ उद्धरण खराबी:Invalid
tag; no text was provided for refs named
o

robotstxt: allowed

filter: keep


text:
कोरोना वायरस के चलते लॉकडाउन में परदेसी लोगन के लेके मशरख मुखिया संघ के संगे पदाधिकारियन के भइल बइठक भोजपुरी समय, धर्मेंद्र पांडेय, मशरख(सारण): मशरख पूर्वी पंचायत में प्रखंड मुखिया संघ के संगे प्रखंड स्तरीय पदाधिकारियन के आज एगो बइठक भइल। एह बइठक में ई निर्णय लिहल गइल कि बिहार से बहरी के प्रदेशन आ विदेश से आवे वाला लोगन के पहिले प्रखंड स्तरीय राहत शिविर जवन मशरख उच्चत्तर माध्यमिक विद्यालय मशरख में बनावल गइल बा में राखल जाई। एकरा बाद ई सभे लोग के उनकरा उनकरा पंचायतन में बनल…
कोरोना के लेके बहरौली मुखिया बइठक कऽ के कर रहल बाडें लोग के जागरूक भोजपुरी समय, ध्रमेंद्र पांडेय, बहरौली(सारण): बिहार सरकार के मुख्य सचिव के दिशा निर्देश मिलला के बाद छपरा जिला के मशरख प्रखंड के बहरौली पंचाइत के मुखिया अजित सिंह हर वार्ड में बइठक कऽ के जनप्रतिनिधियन तथा सरकारी कर्मियन के कोरोना वायरस से बचाव के बारे में बता रहल बाडें।एकरा अलावा अजित सिंह सभ लोग से अपना संगे संगे दोसरा के भी कोरोना वायरस के संक्रमण से बचावे के निहोरा कर रहल बाडें। एही क्रम में ऊ…
बिहार सरकार के मुख्य सचिव के निर्देश पंचायत प्रतिनिधियन आ पंचायतकर्मियों के संगे छोट-छोट समुह में इसुआपुर प्रखंड मुखिया संघ के अध्यक्ष कइले बइठक आयोजित भोजपुरी समय, ध्रमेंद्र पांडेय,इसुआपुर(सारण): बिहार सरकार के मुख्य सचिव के द्वारा कोरोना वायरस के लेके 25 मार्च के विडियो कांफ्रेंस में दिहल गइल निर्देशन के अनुसार ग्राम पंचायत स्तर पर इसुआपुर प्रखंड मुखिया संघ के अध्यक्ष संगम बाबा के अध्यक्षता में एगो बइठक आयोजित कइल गइल। एह बइठक में डटरापुरसौली व सहवाँ पंचायतन के ग्राम पंचायत सदस्य आ ग्राम कचहरी के सरपंच, पंच सदस्य आ…


text:
सिनेमा भोजपुरी के जानल मानल विलेन बिपिन सिंह आजु काल्हु बहुते उत्साहित बाड़न. बिपिन सिंह अबही हाल ही में दू गो फिलिम साइन कइले बाड़न “राजनीति के योद्धा” आ “दिल हो गइल कुर्बान”. बिपिन सिंह के “साईं मोरे बाबा” आ “विजय तिलक” जल्दिए रउरा सोझा आई.
पिछला दिने रिलीज फिलिम “कालिया” में बिपिन के अभिनय के खूब सराहल जात बा. विलेन के रूप में आपन पहचान बना चुकल बिपिन सिंह के कहना ह कि “अभिनय से अभिनेता अपना मन के सोच आ भावना निकाल के दर्शकन का सोझा फिलिम का परदा पर राख देला. अगर अभिनय सही से परोसा जाव त बूझ लीं कि जन्नत मिल गइल”. अपना एही लगनशीलता क चलते बिपिन सिंह कई गो फिलिमन में लागल बाड़ें.
(भोजवुडन्यूज)
37 total views, 4 views today


text:
सिनेमा भोजपुरी के सबले बड़का सुपरस्टार हउवें दिनेशलाल यादव ‘निरहुआ’ जे पिछला छह साल से लगातार हिट फिलिम देत आवत बाड़ें. ‘निरहुआ रिक्शावाला, निरहुआ चलल ससुराल, दीवाना, दाग, प्रतिज्ञा, सात सहेलियाँ’ जइसन ब्लॉक बस्टर फिलिम दे चुकल निरहुआ के एहू साल ‘खून पसीना’, ‘एक बिहारी सौ पे भारी’, ‘रिक्शावाला आई लव यू’, ‘एक दूजे के लिए’, जइसन फिलम बॉक्स ऑफिस पर सुपरहिट रहल बाड़ी स. ‘बिदेसिया’, ‘गंगादेवी’ जइसन फिलिमन में निरहुआ के सराहल गइल बा. पेश बा एहिजा निरहुआ से भइल बातचीत के कुछ अंश –
दिनेश जी हाल ही में आप विवादस्पद रियलिटी शो ‘बिग बॉस’ से बाहर अइनी, कइसन अनुभव रहल ?
बिग बॉस के घरो भगवान के दुनिया जस छोटहन दुनिया ह जवना में सगरी चुनौती आ हालात सोझा आवेला. कुछ त खुद बिग बॉस खड़ा कर देलें. जवन आदमी जिनिगी के कठिनाई झेलत सुखी रह सकेला ऊ बिगो बॉस क घर में अपना के सहज आ आनंदित राख सकेला. हमरा हर हालमें जिए आवेला से हम बिग बॉस में बहुते आराम से रहनी. हमरा केहू के बेवहार से कवनो दुख ना भइल.
दुर्गा पूजा पर रिलीज आपके दू गो फिलिम ‘रिक्शावाला आई लव यू’ आ ‘एक दूजे के लिए’ बॉक्स ऑफिस पर बहुते बढिया बिजनेस कइली स, का कहब ?
एकसंगे दू गो फिलिम रिलीज होखे आ दुनु बॉक्स ऑफिस परहिट हो जाव त एहले बड़हन खुशी अउर का होखी. हम बहुते खुश बानी.
सुननी ह कि आप पवन कुमार के फिलिम करत बानी ?
जी ठीक सुननी. हाल ही में हम पवन कुमार जी के फिलिम ‘बीवी नं. 1’ के शूटिंग पूरा कइनी ह. ‘अभिमान’ आ ‘शेरनी’ जइसन चर्चित फिलिमन के निर्माता पवन कुमार के एह फिलिम के निर्देशक हउवें अजीत श्रीवास्तव आ एह कॉमेडी एक्शन फिल्म में हॉटगर्ल मोनालिसा हमरा साथे बाड़ी. एह फिलिमके खासियत एकर धमाकेदार गीत-संगीत बा.
निर्माता आलोक कुमार के ‘दूध का कर्ज’ क बारे में बताईं ?
आलोक कुमार के ‘दूध का कर्ज’ में हम आ खेसारीलाल पहिला बेर साथे आवत बानी. निर्देशित करत बाड़न प्रेमांशु सिंह. ई एगो समहर व्यावसायिक मनोरंजक फिलिम ह जवना में हमार एगो नया अंदाज देखे क मिली. एकर कहानी एगो महतारी आ ओकर दू गो बेटन का इर्द-गिर्द बुनल गइल बा, एहमें हमार नायिका बाड़ी स्मृति सिन्हा आ फिलिम अगिला साल रिलीज होई.
सुने में आवत बा कि मुंबई के दू गो वितरक राजेश आ पप्पू आपके ले के हिन्दी फिल्म ‘वर्दीवाला गुण्डा’ बनवले बाड़न ?
जी हँ. राजेश -पप्पू भोजपुरी परिवेश से सजल हिन्दी फिल्म ‘वर्दीवाला गुण्डा’ बनवले बाड़न आ एकर निर्देशन ‘विजय पथ’ आ ‘जिगर’ जइसन फिलिमन के निर्देशक रहल अहमद फारूग सिद्दिकी कइले बाड़न. एह फिलिम में हम राम लोटन पांडे नाम के युवक बनल बाड़ी. एह फिलिम में हमार बोलल डायलॉग अस्सी नब्बे के दशक वाला फिलिमन के याद दिअइहें. इहो फिलिम अगिले साल रिलीज होई.
दिनेश जी अपना फिल्म निर्माण कंपनीओ का बारे में कुछ ?
एह साल हमार कंपनी तीन गो फिलिम, ‘खून पसीना’, ‘हीरो’, आ ‘रिक्शावाला आई लव यू’. पेश कइलसि आ तीनो के दर्शक सरहलें. अबही ‘टाईगर’ क निर्माण होखत बा जवमा में हमार छोटका भाई प्रवेशलाल के टाईटल भूमिका बा.
‘‘गंगादेवी’’ में सदी के महानायक अमितजी संगे काम करके कइसन लागल ?
अदभुत! अमितजी संगे काम कर के हम धन्य हो गइनी आ हमार सपना पूरा हो गइल. एह ला हम दीपक दादा के दिल से आभारी हईं. अमितजी हमरा ला भगवान हईं आ उनुका साथे काम कर के हमरा बहुत कुछ सीखे के मौका मिलल. आ हमरा ला सबले बड़हन खुशी के बात बा कि अमितजी के साथ आइल हमार फिलिम बॉक्सो ऑफिस पर हिट साबित भइल.
असलम शेख के ‘रखवाला’ क बारे में ?
असलम शेख के ‘रखवाला’ में हम एगो देशभक्त पुलिस ऑफिसर बनल बानी आ एकदम नया एक्शन स्टंट कइले बानी. हमार नायिका बाड़ी रिंकू घोष. एहमें हमार डबल रोलो एकर आकर्षण बा. निर्माता बंटी भाई आ रितु शर्मा के एह फिलिम के शानदार एक्शन आ गीत-संगीत सफलता दिलवा दी.
आप भोजपुरी के सीसीएल टीम में बानी ?
जी हम भोजपुरी के सीसीएल टीम के उपकप्तान हईं आ लगातार प्रैक्टिस सेशन में हिस्सा लेत बानी.
आपके अउर कवन-कवन फिलिम फ्लोर पर बाड़ी स ?
हमार छह गो फिलिम, ‘रखवाला’, ‘गंगा जमुना सरस्वती’, ‘दूध का कर्ज’, ‘बीवी नं. 1’, ‘इज्जत’ आ ‘वदीवाला गुण्डा’ प्रदर्शन ला तइयार बाड़ी स. एकरे अलावा अभय सिन्हा के ‘दुल्हेराजा‘ आ डॉ. सुनीलो के फिलिम अगिला साल फ्लोर पर जाई.
(प्रशांत निशांत)
65 total views, 4 views today


text:
अन्ना हजारे के बेमियादी भूख हड़ताल
नयी दिल्ली, 23 मार्च. अपना के समाजसेवी कहे वाला आ सेना से भगोड़ा आ देश के अरविन्द केजरीवाल जइसन नेता देबे वाला अन्ना हजारे आजु फेरु दिल्ली के रामलीला मैदान में अपना भूख हड़ताल के लीला शुरु कइले बाड़न.
अनशन शुरू करे से पहिले अन्ना हजारे राजघाट जाके राष्ट्रपिता महात्मा गांधी के समाधि पर फूल चढ़वले आ देश के फूल बनावे का काम में लाग गइलें. लालू आ केजरीवाल का खिलाफ कुछ कहे भा करे के ना त उनुका फुरसत बा ना मनसा. बस देश के मौदी मुक्त करे के सपना देखत ओह गिरोह के हिम्मत बढ़ावे मैं लाग गइल बाड़ें जवन नइखे चाहत कि मोदी एको दिन देश के सरकार चलावसु.
हालांकि पिछला बेर जइसन भीड़ उनुका आन्दोलन का साथे नइखे लउकत. सवाल उठावे वाला इहो सवाल उठावत बाड़ें कि आखिर उनुका चार्टर्ड हवाई जहाज आ एह आन्दोलन के खरचा कहाँ से जुटावल जात बा. कहीं अइसन त ना कि दर्जनों पत्रकारन के अपना तनखाह पर राखेवाला कैम्ब्रिज एनेलिटिका जइसन कवनो संस्था अन्नो के खरचा त नइखे उठावत.
14 total views, 2 views today


text:
ग्रीनफील्ड प्रोजेक्ट
ग्रीनफील्ड प्रोजेक्ट (अंगरेजी: Greenfield project) कौनों अइसन प्रोजेक्ट होला जे पहिले के भइल बिकास के काम सभ से सीमित न होखे। ई टर्म ग्रीनफील्ड जमीन के साथे समानता के कारन इस्तेमाल कइल जाला, अइसन जमीन जे पे पहिले से कवनों शहरी चाहे उद्योगिक बिकास न भइल होखे।[1]
अइसन प्रोजेक्ट सभ में एकदम शुरुआत से काम कइल जाला आ एह तरीका से पुरान हो चुकल चीजन से नया निर्मान में कौनों बाधा चाहे सीमा ना पैदा होखे ले। हालाँकि, पुराना बिकास के फायदो ना मिलेला।
संदर्भ[संपादन करीं]
- ↑ Gupta, Rajeev (2011). Project Management. Prentice-Hall of India. p. 21. ISBN 978-8120344259.


text:
कोविड-19 से उपजल समस्या अउरी कुफुत के बीच देश आपन 72वां गणतंत्र दिवस मना रहल बा। परम्परा के निभावे के त बटले बा लेकिन पारम्परिक भब्यता एह बेर देखे के ना मिलल । दिल्ली में आयोजित मुख्य परेड में सामिल होखे वाला जवान आ झांकी के गिनती भी पहिले के मुकाबला आधे बा अउरी परेड हर साल लाल किला पर खत्म होला एह बेर नेशनल स्टेडियम पर ही खतम हो गइल । जवन पूरा दूरी के आधे रहे। सरकारी फरमान के चलते दर्शक के संख्या भी सीमित रहे।
ए बेर के गणतंत्र दिवस यानी 26 जनवरी 2021 बहुते चीज के चलते खास रहल। कई गो अनोखा रेकार्ड बनल। पांच दशक बाद कवनो बिदेशी मेहमान से महरूम रहल ई राष्ट्रीय पर्व, हं पड़ोसी देश बांग्लादेश के सैनिक दस्ता जरूर परेड में आपन जलवा देखवलस। सबेरे दुनियाँ राजपथ पर जवान के परेड देखलस त दुपहरिया बाद बाहरी दिल्ली में किसान संगठन द्वारा प्रायोजित ट्रैक्टर परेड भी देखलस।
अपना देश के इतिहास में ई पहिले मोका बा जब किसान के हेतना बड़ संख्या गणतंत्र दिवस के मोका पर आपन ट्रैक्टर परेड निकाल रहल बा । जेमा करीब 2 लाख ट्रैक्टर के साथे अन्य वाहन भी सामिल बा । दिल्ली पुलिस कुछ शर्त पर परेड के इजाजत दिहलस । शर्त रहे तय रूट पर ही परेड होखो । भड़काऊ भाषण अउरी हथियार के मनाही रही। 5 हजार ट्रैक्टर ही परेड में शामिल होखी। दुपहर 12 बजे से साँझी के पाँच बजे के समय नियत कइल गइल। ना त ट्रैक्टर खाड़ होखी ना त धरना प्रदर्शन होखी।
दिल्ली से लागत सीमा पर करीब करीब 28 किलोमीटर के लमहर दूरी पर ट्रैक्टर ही ट्रैक्टर नजर आवता। लागता ट्रैक्टर के महाकुम्भ लागल बा। जहाँ पूरा देश 72वां गणतंत्र दिवस मना रहल बा ओहिजे बाहरी दिल्ली में किसान ट्रैक्टर परेड निकाल रहल बा। भारत के गणतंत्र के इतिहास में पहिले मोका बा जब राष्ट्रीय पर्व के दिन कवनो मांग के लेके बिरोध प्रदर्शन हो रहल बा।
किसान आंदोलन तय रुट से हट के अराजक हो गइल। लालकिला के एरिया जवन आज आम आदमी खातीर बन्द रहेला । ओहिजा आन्दोलनकारी कानून के तोर के ना सिर्फ ढुकलन बल्कि 15 अगस्त के प्रधानमंत्री जवना जगह पर झंडा फहरावेलन ओहिजा उपद्रवी बल पूर्वक चढ़ के किसान यूनियन के झण्डा फहरा दिहलस । डंडा तलवार भांजत प्राचीर पर चढ़ के तोड़ फोड़ के वीडियो समाचार न्यूज चैनल पर साफ देखल जा सकत बा। पुलिस बल प्रयोग क सकत रहे हथियार के प्रयोग कर सकत रहे लेकिन संयम के प्रयोग करत सहानुभूति के दामन छोडलस ना। देश खातीर अपना गणतंत्र लोकतंत्र खातीर ई बहुते शर्म के बात बा ।
एह पावन मोका पर देश आपन आन बान शान सैन्य शक्ति आधुनिक साजो सामान सुख समृद्धि के प्रदर्शन करेला जेकरा के पूरा बिश्व देखेला। किसान के एहतरह के बिरोध प्रदर्शन एकरा रंग के फीका कर रहल बा। इहे हमनीके संविधान के खूबसूरती ह की एकरा लागू होखे के दिन ही आंदोलन रत किसान शांतिपूर्ण ढंग से प्रदर्शन करे के संवैधानिक अधिकार के बेजा इस्तेमाल कर रहल बाण। देश के ई पहिला बिरोध प्रदर्शन नइखे एकरा पहिले भी जेपी मोभमेट, महेन्द्र सिंह टिकैत के अगुवाई में किसान आंदोलन, अन्ना आंदोलन अउरी बहुते आंदोलन भइल रहे लेकिन कवनो आंदोलन में राष्ट्रीय पर्व के दिन के बिरोध के दिन के रूप में ना चुनल गइल रहे।
लोकतंत्र में बिरोध के हक बा लेकिन उ हठ ना बने के चाही। सुप्रीम कोर्ट के आदेश पर एह कानून पर डेढ़ बरिस खातीर रोक लाग गईल। जांच खातीर कमेटी के गठन हो गइल। सरकार भी सहमत बा अगिला आदेश तक कानून लागू ना करे खातीर। फेरु आंदोलन जारी राखे के ज़िद्द हठ अधिका लागत बा । कायदा त ई कहता न्यायपालिका पर भरोसा क के शासन के समय दियाव आपन आश्वासन के पूरा करे बदे। ई ना क के खाली कानून रद्द करे के हठ पर अड़ल बा किसान संगठन।
आंदोलन के जल्दी खत्म होखे के त असार नजर नइखे आवत। बातचीत पर भी बिराम लाग गइल, सरकार गेना किसान संगठन की ओर डगरा देले बिया । किसान संगठन तय करी की अब बातचीत के एजेंडा का रही ? नीक बात त ई कहाइत की किसान संगठन 26 जनवरी के दिन के ट्रेक्टर रैली खातीर ना चुनित, एसे राष्ट्र के गरिमा अउरी आंदोलन के पवित्रता दुनो बनल रहित।
गणतंत्र दिवस के दिन ई जरूर चर्चा होखे के चाही की 26 जनवरी 1950 के लागू भइल संविधान के 71 बरिस पूरा हो गइल । कुल तय लक्ष्य भेटाइल का ? जबाब त ना ही बा। भारत आजुवो समाजिक लोकतंत्र आर्थिक लोकतंत्र के मूल स्वरूप के स्थापित करे में कामयाब नइखे भइल। राजनीतिक लोकतंत्र के ही हमनीके गणतंत्र मान लिहनी जा। सात दशक बाद जहवाँ एकता, बिकास, सम्पन्नता लउके के चाही न्याय सर्व सुलभ होखे के चाही। ओहिजे समाजिक विभाजन भइल बा । बिकास कुछेक क्षेत्र कुछेक वर्ग तक ही सिमटल बा । आर्थिक असमानता के खाई दिन प दिन चाकरे होत जाता। न्याय रसूखदार के पाकिट में बा । सभके नसीब नइखे। आम आदमी त मुड़ी नवाक़े झुकले बा कबो सबल रसूखदार के आगे, कबो सत्ता के, कबो शासन के आगे, कबो बेवस्था के आगे, कबो ……. । देंखि कहिया भेटाला सही मायने में गणतंत्र।
गण अउरी तंत्र दूनों स्वस्थ रहे, खुशहाल रहे,एक दूसरे के पर्याय रहे, एहि सदिच्छा के साथे गणतंत्र दिवस के अनगिनत शुभकामना अउरी बधाई।


text:
मेरे मन कछु और है, बिधना के कछु और. सोचले त रहीं कि अबकी के बतकुच्चन में एकरा सेंचुरी के चरचा करब बाकि बाबा लस्टमानंद जी दोसर ओर खींच ले गइलन. अब मन से भा बेमन से उनकरे बात करे के पड़ी. पिछला अतवार के बाबा अपना गजइला के चरचा करत कहलन कि बतकुच्चने वाला एकरा बारे में जनता जनार्दन के बुझा सकेलें. बाबा अतना बड़हन जिम्मेदारी मत दीं कि हम बा दीं. लेकिन चलीं हमहूं गजाईं एह गजइला पर.
गजाइल माने गाज निकाल दिहल. जब दूध भा कवनो घोल के ढेर मथल जाला त ओहमें फेन जइसन बन जाला आ एकरा के गाज कहल जाला. गजाइल मतलब अतना पेरा गइल कि मुँह से गाज निकल जाव. कवनो काम करत करत थाक गइला पर कहल जा सकेला कि हम गजा गइनी अब. हालांकि कुछ लोग अइसन थाकेला कि ओकरा मुँह पर फेफरी पड़ जाला. ओठ सूखला से जवन चमड़ी जस निकलेला ओकरे के फेफरी कहल जाला. चलीं लवटल जाव गजाइल पर. एही से मिलत जुलत कुछ अउरी शब्दन के चरचा कइल जाउ.
एगो कहाउत ह कि, बबुनी ससुरा ना जाली, मने मने गाजेली. बबुनी के एह गाजे में आ ओह गजइला में फरक होला. एह गाजा के उत्पति गाजा बाजा से लिहल जा सकेला. गाजा मतलब खुशी के प्रकट करे वाला आ बबुनी मन ही मन खुश होली बाकि उपर झाँपर ससुराल जाए से मना करेली. मन में त बा कि जाईँ बाकिर कहीं त कइसे. अब एगो गाजा एक तरह के मिठाईओ के कहल जाला. आटा मैदा सान के वर्गाकार रूप दे के छानल आ फेर चीनी के पाग में पगा के गाजा बनेला. अब रउरा कहब कि हई ल, ई त गजइला का जगहा गाजे लगलन. ठीके कहनी. गाजल के मतलब होला एक के उपर एक धइल, सरिहावल. त बात त सही बा. गजाइल, गाजल, गाजा, गाजा, गाजल एक के उपर एक गजात गइल आ हमार बतकुच्चन बनत गइल. जानत बानी कि रउरा सभे गाजल आ गज़ल में अझूराइब ना काहे कि सभे जानत बाकि गज़ल उर्दू पद्य के एगो शैली ह. हालांकि गज़ल शब्द हरिन के विरह में हरिनि के रोवला के कहल गइल रहे पहिले पहिल. बाद में प्रेम का जंगल में विचरत शायर लोग एकरा के आपन गज़ल बना लिहल. एह बतकुच्चन में गज महाराज छूटले जात रहलन. गज हाथी के कहल जाला आ एगो नापो के. बारह इंची के एक फुट, तीन फुट के एक गज. अलग बात बा कि अब एह नाप के इस्तेमाल दर्जी करसु त करसु केहू दोसर ना कर सके काहे कि तब ऊ गैरकानूनी हो जाई. सरकार मीटर अपना लिहलसि आ गज फुट के लतिया दिहलसि. ठीक वइसहीं जइसे फारेनहाइट के इस्तेमाल रोक के ओकरा जगहा सेल्सियस के इस्तेमाल होखे लागल बा. एगो अउर शब्द जोड़ी याद आ गइल नाप आ माप के. लम्बाई चौड़ाई नपाले, वजन भा मात्रा मपाले.
चलत चलत पिछला बेर के मूसरी आ मुसरी के बारे में बतावल जरुरी नइखे लागत. काहे कि सभे जानत होई कि एगो मूसल के त दोसरका चुहिया के कहल जाला.
25 total views, 2 views today


text:
धनेश विद्यार्थी, रेवाड़ी।
भाजपा प्रदेश उपाध्यक्ष अरविंद यादव के नेतृत्व में बावल रोड स्थित भाजपा कार्यालय में कांग्रेस के ब्लाॅक अध्यक्ष संदेश योगी अपने सैंकड़ों साथियों के साथ बीजेपी में शामिल हो गए। इस मौके पर जिला के भाजपा सदस्यता प्रमुख बलजीत यादव, भाजपा प्रदेश व्यापार सैल के प्रदेश संयोजक रत्नेश बंसल, बीरबल वर्मा, प्रदीप सरपंच, दिनेश चंदावास, राजेंद्र पटेल, प्रदीप गोकलगढ़, भागीरथ मीरपुर, बीडी रंगा, अजय रंगा, विनोद अरोड़ा, विनोद सैनी, पवन योगी, अतुल यादव, मोनू चैधरी, कवीश, नवनीत, नरेश कुमार, कृष्ण कुमार, सतीश प्रजापत, सुरेंद्र जांगिड़, केशव सैनी, रवि प्रजापत, मंगू सचदेवा, अजय चैहान, शेखर सैन समेत सैंकड़ों भाजपा वर्कर मौजूद रहे।
भाजपा प्रदेश उपाध्यक्ष अरविंद यादव के नेतृत्व में बावल रोड स्थित भाजपा कार्यालय में कांग्रेस के ब्लाॅक अध्यक्ष संदेश योगी अपने सैंकड़ों साथियों के साथ बीजेपी में शामिल हो गए। इस मौके पर जिला के भाजपा सदस्यता प्रमुख बलजीत यादव, भाजपा प्रदेश व्यापार सैल के प्रदेश संयोजक रत्नेश बंसल, बीरबल वर्मा, प्रदीप सरपंच, दिनेश चंदावास, राजेंद्र पटेल, प्रदीप गोकलगढ़, भागीरथ मीरपुर, बीडी रंगा, अजय रंगा, विनोद अरोड़ा, विनोद सैनी, पवन योगी, अतुल यादव, मोनू चैधरी, कवीश, नवनीत, नरेश कुमार, कृष्ण कुमार, सतीश प्रजापत, सुरेंद्र जांगिड़, केशव सैनी, रवि प्रजापत, मंगू सचदेवा, अजय चैहान, शेखर सैन समेत सैंकड़ों भाजपा वर्कर मौजूद रहे।


text:
उत्तर प्रदेश पर्यटन विभाग बस्ती में महान स्वतंत्रता संग्राम सेनानी महाराजा जालिम सिंह के किला अमौढा अउर बारहभिटिया समय माता मंदिर वगैरह जगहन के विकास आ सौन्दर्यीकरण प 70 लाख रुपिया से अधिका के खरचा करे के योजना बनवले बावे.
पटना के पाटलिपुत्रा स्पोर्ट्स कॉम्प्लेक्स में चलत 81वीं राष्ट्रीय सीनियर बैडमिंटन चैंपियनशिप के पुरुष एकल में बिहार के शुभम कुमार आ महिला एकल में आकांक्षा कुमारी जीत हासिल क के अगिला दौर में चहुँपल लोग. एह राष्ट्रीय चैंपियनशिप के आयोजन बैडमिंटन एसोसिएशन ऑफ इंडिया कइले बावे.
पश्चिम चम्पारण जिला के बाल्मीकि नगर रोड टीसन का नियरा अमृतसर से दरभंगा जाए वाली 15212 डाउन जननायक एक्सप्रेस ट्रेन प सवार एगो नवही गिर पड़ल. बहुते घवाहिल हो चुकल एह नवही के मौत अस्पताल ले जात में हो गइल. एह हादसा का चलते कई घंटा ले रेलगाड़ियन के आवाजाही रूक गइल.
देवरिया के गौरीबाजार इलाका में गहिला दुधैला के एगो बूढ़ अपना घर वालन से अनसा के गौरीबाजार पूर्वी रेलवे फाटक प चहुँपल आ एगो मालगाडी आवते लाईन पर खड़ा हो के आपन जान दे दिहलसि.
कांग्रेस आ सपा गठबन्हन में अमेठी-रायबरेली के सीट बँटवारा के फँसल पेंच प समझौता हो गइला के खबर बा. बतावल जात बा कि दूनू जिलन के 10 में से 7 गो सीट प कांग्रेस लड़ी आ 2 गो प सपा. बाकि अबहियों ई साफ नइखे भइल कि कवन सीट कवना गोल का दीहल जाई. दूनी गोल चुपे चोरी अपना अपना उमीदवारन के समझइहें कि अगर कमजोर बुझात होखे ज बइठ जा, एह हालत में अचरज ना कि कुछेक सीटन प दूनू के उमीदवार रह जासु.
पूर्वोत्तर रेलवे का गोरखपुर-आनन्दनगर, गोरखपुर-गोण्डा, बहराईच-नानपारा आ गोण्डा-तुलसीपुर रेल खण्ड में चेकिंग क के बिना टिकट भा गलत दर्जा में सफर करत 167 लोग के पकड़ल गइल आ एह लोग से भाड़ा आ जुर्माना का रिप में 83 हजार 155 रुपिया वसूलस गइल.
गोरखपुर जिला के खोराबार इलाकाके कुरमौल गाँव में देवाल गिरला से पाँच बरीस के एगो लइकी देवाल का नीचे दबइला से घवाहिल हो गइल बाकि ओकर जान बचावल ना जा सकल.
बृहन्नमुंबई नगर निगम के कुल्हि 227 सीटन प 21 फरवरी के होखे वाला चुनाव में भाजपा 195 सीट प अपने सड़ी आ बाकी के 32 गो सीट प अपना सहयोगियन के. जान जाईं कि शिव सेना से भाजपा के बरीसन पुरान गठबन्हन टूट गइल बा. शिव सेना चाहल रहुवे कि नरग निगम प ओकर राज चलो. राज्य आ केन्द्र में त भाजपा के सरकार चलते बा.
गोवा विधानसभा ला काल्हु होखे वाला चुनाव में मौजूदा मुख्यमंत्री लक्ष्मीकांत परसेकर का साथ ही पहिले मुख्यमंत्री रह चुकल पाँच जने – प्रदेश कांग्रेस अध्यक्ष लुईजिन्हो फलेरियो, विपक्ष नेता प्रताप सिंह राणे , वरिष्ठ कांग्रेसी नेता दिगम्बरी कामत, रवि नाइक आ चर्चिल अलेमाओ – के किस्मत के फैसलो होखे वाला बा. फलेरियो, राणे, कामत अउर नाइक कांग्रेस का ओर से आ अलेमाओ राष्ट्रवादी कांग्रेस पार्टी का ओर से उम्मीदवार बाड़ें.
बस्ती जिला के छावनी इलाका आजु ट्रक का धक्का से शेखपुरा गाँव के पिकप ड्राइवर के मौत हो गइल. पिकप फैजाबाद से सब्जी लादके ले अवत रहल जब रामजानकी मार्ग प रूपगढ गांव का नियरा ई हादसा हो गइल. पिकप प सवार आठ गो लोगो घवाहिल हो गइल बा.
गोपालगंज जिला के कुचायकोट इलाका आजु सबेरे घन कोहरा का चलते राष्ट्रीय उच्च पथ 28 पर बेलवनवा गांव का नियरा एगो मोटरसाइकिल के कवनो गाड़ी धक्का मार के भाग गइल. एह हादसा में मोटरसाइकिल चलावत नवही घवाहिल हो गइल आ उनुकर मेहरारी आ बेटी के ठाँवे प मौत हो गइल. बाल में उनुकरो मौत गोरखपुर अस्पताल में हो गइल.
सारण जिला के बनियापुर इलाका के हरपुर दक्खिन टोला के एगो शराबी अपना मेहरारू के छूरा घोंप के जान ले लिहलसि काहें कि ऊ शराब पीए से मना करत रहुवे.
जौनपुर जिला पुलिस खेतासराय इलाका के पाराकमाल गाँव के प्रधान पुत्र के पिछला 27 मई के हत्या करे का आरोप शामिल पाँच जने प गैंगस्टर एक्ट लगा दिहले बिया.
18 total views, 2 views today


text:
लखनऊ 17 मार्च (वार्ता). उत्तर प्रदेश के पुलिस विभाग में सरकार शनिचर का दिने फेरु एगो बड़हन फेरबदल कइलसि.
मुख्यमंत्री योगी आदित्यनाथ के गृहनगर गोरखपुर के वरिष्ठ पुलिस अधीक्षक सत्यार्थ अनिरूद्ध पंकज के हटाके शलभ माथुर के गोरखपुर में तैनाती दीहल गइल.
झांसी जनपद के एसएसपी जे.के शुक्ला का तबादला करत पुलिस अधीक्षक प्रशिक्षण अउर सुरक्षा, सुरक्षा मुख्यालय लखनऊ बनावल गइल. आ विनोद कुमार सिंह के झांसी जनपद के वरिष्ठ पुलिस अधीक्षक बनावल गइल.
झांसी रेलवे के पुलिस अधीक्षक ओपी सिंह के तबादला क के ललितपुर जनपद के पुलिस अधीक्षक बनावल गइल. ललितपुर के पुलिस अधीक्षक सलमान ताज पाटिल के पुलिस अधीक्षक तकनीकी सेवायें लखनऊ बनावल गइल.
पद्मजा चौहान पुलिस महानिरीक्षक कार्मिक उत्तर प्रदेश लखनऊ बाल्य देखभाल के पुलिस महानिरीक्षक उत्तर प्रदेश पुलिस प्रोन्नति अइऱ भर्ती बोर्ड लखनऊ बना के भेजल गइल.
लव कुमार के पुलिस उपमहानिरीक्षक कारागार प्रशासन, चन्द्र प्रकाश के पुलिस उप महानिरीक्षक पीटीएस उन्नाव, प्रीतिन्दर सिंह के पुलिस उपमहानिरीक्षक कारागार प्रशासन, वैभव कृष्ण के गाजियाबाद वरिष्ठ पुलिस अधीक्षक, एचएन सिंह के सेना नायक 23 वीं वाहिनी मुरादाबाद, डॉ. अजय पाल के वरिष्ठ पुलिस अधीक्षक गौतमबुद्ध नगर, देवरंजन वर्मा के पुलिस अधीक्षक शामली, संतोष कुमार के पुलिस अधीक्षक प्रतापगढ़, शुगन गौतम के पुलिस अधीक्षक इलाहाबाद, अशोक कुमार के बदायूं वरिष्ठ पुलिस अधीक्षक, लल्लन सिंह के गोंडा पुलिस अधीक्षक, उमेश कुमार सिंह के पुलिस अधीक्षक बिजनौर, प्रभाकर चौधरी के वरिष्ठ पुलिस अधीक्षक मथुरा, स्वप्निल ममगाई के सेनानायक 44 वीं वाहिनी पीएसी मेरठ, राहुल राज के पुलिस अधीक्षक बलिया, अनिल कुमार के सेनानायक विशेष परिक्षेत्र सुरक्षा वाहिनी, सत्यार्थ अनिरुद्ध पंकज के पुलिस अधीक्षक कार्मिक इलाहाबाद, राठौर किरीट कुमार हरिभाई के पुलिस अधीक्षक कन्नौज, हरीश चन्द्र के पुलिस अधीक्षक क्षेत्र अभिसूचना फैजाबाद, नागेश्वर सिंह के पुलिस अधीक्षक औरैया, संजीव त्यागी के सेनानायक 9 वीं वाहिनी पीएसी मुरादाबाद, अशोक कुमार त्रिपाठी के वरिष्ठ पुलिस अधीक्षक इटावा, दिलीप कुमार के पुलिस अधीक्षक बस्ती, संकल्प शर्मा के पुलिस अधीक्षक यातायात निदेशालय लखनऊ, जे रविन्दर गौड़ के वरिष्ठ पुलिस अधीक्षक मुरादाबाद, अनिल कुमार सिंह के पुलिस अधीक्षक एससीआरबी लखनऊ, वीपी श्रीवास्तव के बाराबंकी पुलिस अधीक्षक, रोहन पी कनय के पुलिस अधीक्षक देवरिया, हेमराजा मीना के गोरखपुर सेना नायक 26 वीं वाहिनी, अशोक कुमार पांडे के पुलिस अधीक्षक कुशीनगर, यमुना प्रसाद के पुलिस अधीक्षक अपराध डीजीपी मुख्यालय लखनऊ, शैलेश कुमार पांडेय के पुलिस अधीक्षक संत कबीर नगर, राकेश शंकर के पुलिस अधीक्षक सुरक्षा मुख्यालय, मनोज कुमार झा के पुलिस अधीक्षक चित्रकूट, प्रताप गोपेन्द्र यादव के पुलिस अधीक्षक पीटीएस मुरादाबाद, सुजाता सिंह के पुलिस अधीक्षक विमेन पावर लाइन लखनऊ, अउर शिव शंकर सिंह के पुलिस अधीक्षक पीटीएस मुरादाबाद बनावल गइल बा.
16 total views, 1 views today


text:
हरियाणा के बाबा गुरमीत राम रहीम के 15 बरीस पुरान बलात्कार के दू गो केस में हरियाणा के स्पेशल सीबीआई कोर्ट आजु 10-10 बरीस जेत आ 15-15 लाख जुर्माना के सजा सुनवलसि. दूनू सजा आ जुर्माना अलग अलग भुगते के पड़ी. जुरमाना के रुपिया में से दूनू लड़िकियन के 14-14 लाख रुपिया दीहल जाई.
बाबा के परोपकार के किस्सा सुना सुना के राहत खातिर गिड़गिड़इला के कवनो असर जज साहब प ना पड़ल. बाबा के बीमारीओ का नाम प कवनो रादत ना दिहलसि अदालत. अब बाबा के वकिल हाईकोर्ट के दरवाता खटखटइहे बाकिर ओहिजो से कवनो राहत शायदे मिल पावे.
सजा भुगते खातिर बाबा के रोहतक के जेल में साधारण कैदियन का तरह राखल गइल बा. एहिजा ऊ शुक का दिने गिरफ्तारी का बादे से बाड़न.
15 total views, 1 views today


text:
चूल्हा से निकलल चिंगारी से लागल आग, दूगो घर भइल स्वाहा
भोजपुरी समय,धर्मेंद्र पाण्डेय, मशरख(सारण): छपरा के मशरख प्रखण्ड के बहरौली पंचायत के देवरिया में नाहर के किनारा फुस से बनल टाटी में खाना पकावत घरी चुल्हा से निकलल आगि के चिंगारी से दूगो महादलित परिवारन के घर जर के राख हो गइल। जानकारी के मोताबिक एतवार के सबेरे खाना बनावे के समय चूल्हा से चिंगारी उड़ला से लागल आग में सब कुछ जर के राख हो गइल। आगजनी के एह घटना में देवरिया गांव निवासी उमरावती कुँवर पति स्व. हरिहर डोम आ बेबी देवी पति रूपेश डोम के रूप में में पीड़ित परिवार के पहचान भइल बा। पीड़ित परिवार के उमरावती कुँवर बतवली की ऊ सबेरे खाना बनावत रहली हऽ ओही दौरान चूल्हा से चिंगारी उड़ला से टाटी में आग लाग गइल ह, आ देखते देखते आग आपन बिकराल रूप ध लेलस ह, आस-पड़ोस के लोग जब तक आग पर काबू पइते तब तक दूनू परवार के टाटी में राखल खाए-पिए के सामान, आ आउरी सभ सामान जर के राख हो गइल। एकरा अलावा पीड़िता के एगो बकरी सहित लगभग पचास हज़ार के सम्पति जर के राख हो गइल बा। जानकारी के मोताबिक पीड़ित परिवार के दू महीना बाद बेटी के बियाह रहल ह जवना में देवे खातिर रखल कुछ सामान भी जर गइल बा। ओहिजा मामला के जानकारी भइला पर पंचायत के मुखिया अजित सिंह के ओर से पीड़ित परिवारन के मदद के रूप में चाउर, आटा, चिउरा मीठा आ नगद पांच सौ रुपिया साग-सब्जी खातिर दिहल गइल बा। एकरा अलावा मुखिया अजित सिंह के द्वारा स्थानीय सीओ ललित कुमार सिंह के फोन पर एह घटना के जानकारी भी दिहल गइल बा। मीडिया से एह घटना के बारे में बात करत स्थानीय मुखिया अजित सिंह कहलन की दूनू पीड़ित परिवारन के सरकार के ओर से सहायता राशि दिवावल जाई आ फेर से घर बसावे में हर संभव सहायता कइल जाई।


text:
नयी दिल्ली 26 अक्टूबर (वार्ता) अगिला लोकसभा चुनाव के मद्देनजर देश मे गैर.भाजपा आ गैर..कांग्रेसी गठबंधन के संभावना तलाशे आ फासीवादी ताकतन के हरावे खातिर अगिला तीस तारीख के दिल्ली में एगो फिरकापरस्त विरोधी सम्मेलन बोलावल गइल बा.
एह सम्मेलन में राजनीतिक लोग का अलावे लेखक,.कलाकार, आ बुद्धिजीविओ लोग शामिल होखी. दिल्ली के तालकटोरा स्टेडियम में होखे वाला एह सम्मेलन में तृणमूल कांग्रेस, तेलुगु देशम, राजद,आ लोजपा के लोग शामिल ना होखी. हालांकि अन्ना द्रमुक के जयललिता के नेवता भेजल गइल बा.
38 total views, 5 views today


text:
भोजपुरी फिलिमन के अमिताभ बच्चन कहाये वाला अभिनेता रवि किशन आजुकाल्हु हिंदी फिलिमन में बहुते व्यस्त बाड़े. मजा के बात त ई बा कि उनुका हिंदी फिलिमन के नाम आम फिलिमन का तरह के नइखे. रवि किशन एह घरी निर्देशक ह्रदय शेट्टी के फिल्म चालीस चौरासी का शूटिंग में व्यस्त बाड़े. एहमें नसीरुद्दीन शाह, के.के.मेनन, अतुल कुलकर्णी आ रवि किशन के मुख्य किरदार बा.
एहसे पहिले रवि किशन हाल ही में तनु वेड्स मनु के निर्माता बिनोद बच्चन का फिल्म जिला गाज़ियावाद के शूटिंग कइले. एह फिल्म में संजय दत्त, विवेक ओबेराय, आ अरसद वारसी का साथ रवि किशन के मुख्य भूमिका बा.
एकरा अलावा एही महीना रवि किशन के फिलिम “चितकबरे” रिलीज़ होखे जा रहल बा, रवि किशन के कहना बा कि “चितकबरे” में उनुकर भूमिका अबले के उनुकर बढ़िया भूमिकन में से एगो बावे. “चितकबरे” का बाद उनुकर “मोहल्ला ८०” बॉक्स ऑफिस पर दस्तक दी. चन्द्र प्रकाश द्विवेदी के एह फिल्म में ऊ सन्नी देओल का साथे नज़र अइहे. प्रसिद्ध उपन्यासकार डॉ. काशी नाथ सिंह के उपन्यास पर बनल एह फिलिम में रविकिशन बनारस के फक्कड़ आ बातूनी युवक कन्नी गुरु का भूमिका में बाड़े. रवि किशन के अगिला फिलिम होखी “अज़ान” जवन विदेशी जमीन पर आधारित बा. एकरा अलावे हाल ही में रविकिशन सैफ अली खान के होम प्रोडक्शन फिल्म “एजेंट विनोद” के शूटिंग करवले, दोसर फिलिम जवनन के नाम अतरंगी, माने कि आम नाम से फरका, नइखे ओहनी में शामिल बा इसक्क, लूट, आ दू गो दोसर फिलिम जवनन के शूटिंग जल्दिये शुरू होखे वाला बा,
रवि किशन कहेले कि हर फिल्म में उनुकर किरदार अलगे आ मजबूत बा. बहरहाल, लक, रावण, ना घर के ना घाट के में अपना अभिनय क्षमता से फिल्म समीक्षकन आ दर्शकनो के अपना ओर खींच ले आवे वाला रवि किशन के बादशाहत भोजपुरी फिलिमन में त बरकरार बड़ले बा, बड़को बैनर वाली फिलिमन के बड़हन कतार बा उनुका आगे.
(स्रोत – उदय भगत)
41 total views, 2 views today


text:
भोजपुरी परदा के सुपरस्टार खेसारीलाल यादव आ शुभी शर्मा आवेवाली फिलिम ‘तेरी कसम’ से जलवा बिखेरीहें. ई फिलिम दुर्गा पुजा पर पूरा बिहार में रिलीज होखे जात बिया. कालेजिया नवही का भूमिका में बाड़े खेसारी जे एगो झूठ अछरंग से अपना के कइसे छोड़ावत बाड़े अपना के आ आपन बेगुनाही साबित करत बाड़े, इहे देखावल बा एह फिलिम में. शुभी एगो टीवी पत्रकार बनल बाड़ी.
खेसारी-शुभी के जोड़ी वाली ई पहिला फिलिम ह. दुनु जने पर एक से बढ़ के एक गाना आ सीन फिलिमावल गइल बा.
‘तेरी कसम’ के प्रोमो में खेसारी लाल यादव के एक्शन लोग खूब पसंद करत बा आ फिलिम के गानी खुब देखत जात बा. निर्देशित कइले बाड़े अनिल सिनकर.
(प्रशांत निशांत, शशिकांत सिहं, रंजन सिन्हा के अलग अलग रिपोर्ट से)
62 total views, 6 views today


text:
आज जब कोरोना महामारी के दोसरका लहर में विश्व के संगे-संगे आपन देश भारत जूझ रहल बा। अइसन विपत्त काल में जब सभे अपना अपना घर में रहे खातिर मजबूर बा, आ अकूला रहल बा त रउआ लोग खातिर भोजपुरी समय लेके आइल बा हास्य-व्यंग्य के रस में सराबोर समसामयिक विषय पर भोजपुरी आ हिन्ही के प्रसिद्ध साहित्यकार आ छंद विधा के जानकार श्री अमरेंद्र कुमार सिंह जी के ई लेख ”सेल्फी”
हम चाहे रउआ कइसन लागत बानी, ,ई जाने के सुरूआत कइसे भइल, येकरा बारे में पूरा जानकारी हमरा नइखे, बाकिर नारद मोह में पानी में मुँह देखे के प्रसंग बा, येहसे ई बात क्लीयर हो जात बा कि आपन रूप देखेके प्रथा पौराणिक काल से चलत आवत बा। आगे चलिके ऐनक, मूर्ति , तैलचित्र, पेंटिंग्स, पोट्रेट, फोटो जस कतने उपाय आइल जवना के बारे में सभे जानत बा। जादा भूभिका बान्हल हम नइखीं चाहत, आ अब सीधे हम अपना सेल्फ बिसय वस्तु प आवत बानी••••••••••सेल्फी।
आपन फोटो अपने से खीचें के आविष्कार अमेरिका के राॅबर्ट कर्नेलियस 1830 ईस्वी सन् में सेल्फ (खुद) के सेल्फ से फोटो लेके कइले रहलनि। उनुकर सोच का रहे ई त पूरा पता नइखे, बाकिर ई बात सभे जानत बा कि आगे चलि के आदमी के चाल रहन सहन सभ बदलल । सेल्फ गते गते सेलफिश में बदल गइल , आ सेल्फिश लोग सेल्फी लेबे लागल।
सेल्फी सब्द अतना प्रसिद्ध बा कि रंगरेजी के ऑक्सफोर्ड डिक्शनरी, 2013 ईस्वी सन् में, येकरा के ” वर्ड ऑफ द ईयर ” के खिताब दिहलक। येकर प्रभाव ? पूछीं जिन।
मंगरू के भँइस पाड़ा देले बिया, कालहु सँझिली बेर ह्वाट्स्प प उनुकर मेहरि शेयर कइले रही, झूलन अपना होखेवाली समधिन साथे फेसबुक प वायरल बारन। सरजू भइया सेवा समिति चलावेलनि, कवनो गरीब के फटही धोती दिहन तबो सेल्फी चाहीं उनुके। रमेशर बो भउजी रमेशर भइया साथे, नेताजी कोरोना के मास्क बाँटत, अउर त अउर सिंटूआ अपना माई के आगि देत सेल्फी•••••••अब कतना गिनवाईं।
सेल्फी के महिमा अपरंपार बा, सेल्फी के बहार बा, सेल्फी प मार बा, सेल्फी फंक्सन के सार बा। कहे के मतलब ई बा कि सेल्फी आजु मर्द, औरत, सहरी, देहाती, लइका, जवान बुढ़ सभे के मन में घर क गइल बा, ई व्यापक चीझु बा, ग्लोबल जीनिस बा। बिना येकरा के रउआ के जानी। आईं अब समझीं येकर अर्थशास्त्र । मोबाईल फोन कंपनीज आपन सेल बढ़ावे खातिर नाया नाया टूल्स/एप्स देबेलिन सन । येही क्रम में मोबाईल फोन में सेल्फी आइल। बाकिर लोग कम चाल्हाक नइखे नु, सेल्फी से सेल्फ के विज्ञापन होखे लागल आपन बिजनेस बढ़े लागल।
अब देखिना, हमरा बगले में रहेलनि बुधन चाचा, हमनी खातिर त ऊ चच्चे बारन, बाकिर फेसबुक , सोशल मीडिया बतावेला कि ऊ बड़का सिलेब्रेटी हउवन। गरदन में एक पंजा माला, कान्हि प लमहर गमछा, आ लाल पीयर चमकउआ कुरतावाला सेल्फी•••••
दसईं भइया भोजपुरी के नामी गिरामी कर्ता-धर्ता, ठेहूना के नीचे तक कुर्ता अउर चाकर पाढ़वाली धोती, हर दू दिन प एगो पोस्ट फेकलनि साथे साथ आपन सेल्फी। बुझाइबे ना करे कि आपन परचार करेलनि कि भोजपुरी के।
”पर उपदेस कुसल बहुतेरे”, छोड़ीं दोसरा के बात। अब हमरे के लीं, उलूल – जुलूल कविता, गीत, ग़ज़ल लिखत रहिना, पोस्ट करत रहिना, बाकि लाइक, काॅमेंट मिलत रहो येह खातिर सेल्फी जरूर डालिना कि लोगवा हमरो के जानो।


text:
राम प्रकाश तिवारी, भोजपुरी समय,भटकेशरी, सारण: बीतल शुक्रवार दिनांक 18 दिसंबर 2020 के हैदराबाद में निर्माणाधीन पावर प्लांट के चिमिनी से गिरके भटकेशरी निवासी गली प्रसाद के बेटा रमेश प्रसाद के मौत हो गइल रहे। आज जब रमेश के लाश उनकरा पैतृक गांव भटकेशरी पहुंचल त रमेश के परिवार के संगे संगे पूरा गांव में दुख आ गम के लहर पसर गइल। बता दीं की रमेश अपना माई बाबूजी के एकलौता कमाऊ संतान रहले। रमेश अपना पीछा पत्नी गीता देवी , चारगो बेटी आ दूगो बेटा के छोड़ गइल बाड़े।…
लॉकडाउन में मनरेगा के अंतर्गत सड़क पर माटी भरे के काम भइल शुरु भोजपुरी समय, धर्मेंद्र पांडेय,पानापुर(सारण): सरकार से मिलल दिशा-निर्देश आ लॉकडाउन के दौरान विशेष छूट के बीचे प्रखंड के महम्मदपुर पंचायत में मनरेगा के अंतर्गत काम शुरू हो गइल बा।एह क्रम में खजूरी में मनोज सिंह के घर के लगे से धेनुकी बसहिया मुख्य मार्ग तक मिट्टीकरण योजना के शुभारंभ करत स्थानीय पंचायत के मुखिया अनिल कुमार सभ मजदूरन के मास्क आ डिटॉल साबुन उपलब्ध करवले। एकरा संगहीं सोशल डिस्टेंसिंग के पालन करत काम करे के अपील भी…


text:
अहिंसा परमो धर्मः के आपन मूल मन्त्र माने वाला गाँधी बाबा के देश मे क्षत्रपति शिवाजी,संत एकनाथ, संत नामदेव जइसन अनगिनित सन्त के जनम देवे वाली पावन धरती महाराष्ट्र राज्य के पालघर जिला में गड़चिनचले गाँव मे 16 अप्रैल 2020 के राती के एगो अइसन जघन्य घटना घट गइल जेकरा के देखी के सुनी के समूचा देश में आक्रोश के आगी भड़क रहल बा । का रहे उ घटना ? कहल जाला की तस्वीर कबो झूठ ना बोले । एहिजा त ओह जघन्य घटना के वीडियो बा आ उ सोशल मीडिया प खुबे वायरल बा रउवो देखलही होखब । ना खाली सोशल मीडिया बलकि नेशनल मीडिया के कुल्हिये चैनल पर ई वीडियो खुबे लउकता । जेकरा के देखी के कवन अइसन इन्सान होखी जेकर रूह ना काँप जाई । सर्वजन हिताय सर्वजन सुखाय खातीर आपन घर परिवार सुख सुविधा के हराम समझी के भगवा के अपनावे वाला जुना अखाड़ा के दु गो साधु स्वामी कल्पबृक्ष गिरी(70 वर्ष), स्वामी सुशील गिरी (35 वर्ष)उनकर ड्राइवर नीलेश तेलगड़े के साथे कोरोना महामारी के चलते लॉक डाउन आ ओहि चलते कुल्हिये चिझ बन्द बा एह कठिन समय में अपना गुरु के मउवत के समाचार सुनी के बम्बई से गुजरात खातीर गाडी से निकल गइलन जा । पुलिस के रोकला के चलते ये लोग गाँव से होके जाए वाला रास्ता ध लिहल इहे काल हो गईल ओ लोग खातिर, गाँव वालन के नजर में आ गइलन जा । बच्चा चोर के अफवाह के चलते उ लोग साधु के ओहि गिरोह के समझी लिहलसि आ दण्ड देवे खातीर उतावला हो गइल । एहिजा तक त कुल्हिये सामान्य बात बा । केहुके सूचना पर पुलिस आ गइल आ ओह लोग के अपना हिरासत में ले लिहलस आ एगो घर में ले गईल | भीड़ के दबाब में वीडियो में लउकता की पुलिस घर के बहरी निकल के 70 बरिस के जे बुजुर्ग साधू जवन पुलिस वाला के हाँथ धइले रहलन जान बचावे खातिर, आपन हाँथ छोड़ा के भीड़ के सौंप दिहलस | उ जाहिल उन्मादी भीड़ डंडा सोटा इट पाथर से कूट कूट के जबरदस्ती प्राण के शरीर से बाहर निकाल दिहलस | वीडियों देखि के निर्दयी से निर्दयी आदमी के करेजा काँपी जाई मानवता के हत्या हो गईल इंसानियत एक बार फिर शर्मशार भईल | खाकी के कायरता देखि के पुलिस जमात के भी सिर झुकी गईल | खाली बेकसूर साधु के मृत्यु ना भइल मृत्यु भइल पुलिस के प्रति आसा क विश्वास क ।
जीव हत्या के पाप समझे वाला धरती पर भीड़ द्वारा हत्या के केहू ना सराही | जनसाधारण के खुदे दण्ड देवे के मनोवृति कवनो भी उन्नत समाज खातिर चिंता के बात त बटले बा | अगर जन मानस सड़की पर उतरी के खुदे अपराध के फैसला करे लगिहन तब देश में अराजकता के स्थिति पैदा हो जाई | अइसने खतरा से देश कई बेर रूबरू हो चुकल बा | कबो गो हत्या के शक पर पहलू खान अउरी रकबर खान के जान गवावे के परल, त कबो लव जिहाद, बच्चा चोर के शक में भीड़ बेकसूर के जान ले लिहलस त कबो अखलाख के जान लिहलस गो मांस के शक | ऑन द स्पॉट न्याय के सोच उहो खाकी के सोझा देखावता की उपद्रवी के दिल में कानून के ना कवनो डर बा ना इज्जत | निरीह आ बेबस लाचार गरीब पर कहर बनी के टुटेले खाकी ओहिजे रसूखदार के चेरी बनी जाले खाकी बर्तमान के कुछ घटना एही ओर इसारा करता |
कइसे राति के दस गियारह बजे १००-२०० के भीड़ इकठा हो गईल ? उहो कोरोना के चलते लॉक डाउन में जहां जहां चपा चपा पर पुलिस प्रसासन के नजर बा | शक पैदा करता | हिरासत में ले के भीड़ के सौप दिहल पुलिस के कायरता के देखावता | कोरोना महामारी में आपन जान के आफत में डाल के राती दिन देवदूत नियन जन सेवा में आगे खाड़ पुलिस के एगो अलगे रूप के दर्शन भईल एहिजा | पुलिस के वर्दी में एतना ताकत होला की बड़ से बड़ अपराधी भी खाकी के देख के भागेला | भले भीड़ में आदमी के संख्या अधिका रहे लेकिन साधू लोग के बचावे के मनोभाव ना लउकल विडिओ में लउकत दुनो पुलिस वालन के चेहरा पर | तीन घंटा ले अधिका रक झक चलल एतना समय में अतिरिक्त पुलिस बल काहें ना बोलावल गईल का मजबूरी रहे, ई समझ में नइखे आवत ? खाकी के सोझा न्याय के रक्षक के सोझा हत्या, शर्मसार भईल खाकी |
भीड़ देखि के लागता भीड़ के सिर पर खून सवार बा, भीड़ के बुझाइल साधू चोर हउअन स, साधू लोग के पूरा बिस्वाश रहे की खाकी के सोझा जान सुरक्षित बा, खाकी के लागत रहे की एह घटना के पता केहू के चलबे ना करी | ए राति के घटना के राज, राजे रह जाई | दू दिन तक ई बात सांचे रहे | पालघर के जघन्य हत्या काण्ड के दू दिन बाद वायरल भईल वीडियो ओके देखि के प्रसाशन हरकत में आइल, वीडियो के आँखि बंद करके देखे वाला आ कान बंद करके सुनेवाला से ई उम्मीद कइल ठीक त नहिये रही की उ कुछ बोलबो करी |
अब आवेवाला समय आगे जरूर देखि की बेकसूर के हत्यारन के बचावे खातिर कबो लोकतंत्र के नाम पर त कबो मानवधिकार के नाम पर, कइसे कइसे आपन ताकत के प्रयोग होइ | न्याय के नाम पर एह बेवस्था के बड़हन ओकील अपना अकील ज्ञान के चलते न्यायालय से तारीख पर तारीख बढ़ावत रहिहन | मानवधिकार के नाम पर न्याय के लम्बा खिंचाई | एतना लम्बा की जनता दूसर कुल्हिये घटना जइसन एहू के भुला जाई | बड़ा कमजोर यादाश्त होला जनता जनार्दन के | पाछे घटल अइसने कुछ घटना पर कुर्ता फ़ारे वाला चिचियाये वालन के जबान पर ताला लागल बा | लोकतंत्र खतरा में बिलकुल नइखे संविधान बिलकुल सुरक्षित बा | देश में सेकुलर के झंडा बुलंदी पर बा | केहू के एहिजा रहे में बिलकुल डर नइखे लागत ना केहू के आपन पुरस्कार के वापस देवे के इयाद परता | “अपराध आ अपराधी के धर्म ना देखे के चाहि” ई खाली किताबे में शोभा देता हकीकत में कहीं लउकत बा का ?
पहिले के अपेक्षा आज के भीड़ अधिक उग्र अउरी हिंसक बिया, केहू रोके आ समझावे वाला नइखे, बटलो बा त संख्या बहुते कम बा | भीड़ एतना हिंसक काहें हो जातिया की कानून के अपना हाँथ में लेवे में डेरात नइखे ? न्याय में होखत देरी अउरी जन साधारण के पहुंच से दूर होखत कानून, बेवस्था पर घटत बिश्वाश आ राजनितिक सरंक्षण उग्र होखे के बड़का वजह बा, आज के मीडिया खासकर सोशल मीडिया के वजह से अफवाह गलत समाचार आ भड़काऊ बात तेजी से फईल जाता जंगल के आगी नियन | जेकर नतीजा सभकरा सोझा बा |
धियान रहे कि मउअत कभी भी सुखद ना होला अउरी ई अउरी अधिका कष्टदायी तब हो जाला जब मउअत के कारण लोगन के भीड़ अउरी उनका भीतर के रोष होखे | अभी तक ले शायद सौ से जियादे आदमी के गिरफ्तार कइल गईल बा आ दोषी पुलिस वालन के भी बर्खास्त कइल गईल बा | एह घटना के पाछे कवनो साजिश त ना रहे ? आशा बा राज्य सरकार निष्पक्ष जांच करी राजनीति ना करी दोषिअन के कठोर से कठोर सजा जल्दी देवे के बेवस्था करी ताकी अपराधी के अपराध करे में जी काँपी आ साधारण जनता के मन में कानून के प्रति बिश्वाश जागी |
✍तारकेश्वर राय “तारक”
गुरुग्राम, हरियाणा


text:
नई दिल्ली
पिछिला 24 घंटा में 18 जून रात ले दिल्ली में कोरोना वायरस संक्रमण के अबले के सभसे बेसी सभसे बेसी 2,877 केस बढ़ल बा। एह केसन के बढ़ला के बाद दिल्ली में कोरोना वायरस संक्रमण के कुल्ह 49,979 केस हो गइल बा।
आज दिल्ली में कुल्ह 26,669 केस एक्टिव बा अउरी अबले 21,341 लोग डिस्चार्ज हो गइल बा। बाकिर पिछिला 24 घंटा में 18 जून रात ले दिल्ली में 65 मरीजन के मृत्यु भइला के बाद कोरोना वायरस के संक्रमण से मरे वाला लोगन के संख्या बढ़ि के 1,969 हो गइल बा।
दिल्ली में कोरोना वायरस संक्रमण के अबले खाली 3,21,302 टेस्ट भइल बा।


text: जौनपुर। नगर पालिका परिषद जौनपुर में आयोजित स्वागत समारोह में डा. अमित यादव पूर्व जिला उपाध्यक्ष के नेतृत्व एवं सपा जिलाध्यक्ष लाल बहादुर यादव, पूर्व मंत्री डा. केपी यादव, पूर्व सांसद तूफानी सरोज, निवर्तमान जिला पंचायत अध्यक्ष राज बहादुर यादव के सानिध्य में बरसठी क्षेत्र के सिरौली निवासी रामबली अध्यापक ने समाजवादी पार्टी की सदस्यता ग्रहण किया। इस दौरान उनके साथ राधेश्याम लेखपाल, धरम सिंह यादव अध्यापक, सूरज वर्मा, घनश्याम वर्मा, बटुक नाथ गौड़, अवधेश यादव, राज बहादुर यादव, राजेश यादव, हरिश्चंद्र यादव, राहुल विश्वकर्मा, महेश विश्वकर्मा, सलामत अली, अकरम अली, बिरजू राम, किशोरी लाल, शिवशंकर गौतम, शिवाधर अध्यापक, लाल बहादुर यादव, संजय यादव, मानिकचंद यादव, मुलायम गौतम, प्यारे लाल, खदेरू मास्टर, वीरेन्द्र गौतम, जंग बहादुर यादव, मुन्ना लाल यादव, तेज बहादुर यादव, आनन्द पाण्डेय, राजेश पाण्डेय, सुख निधान दुबे, अशोक दुबे, सुरेन्द्र दुबे, लालमन यादव, दूधनाथ यादव, सुधई राम यादव, राज बहादुर यादव, आदमपुर, पूर्णमासी यादव पूर्व प्रधानाचार्य, शेर बहादुर यादव अध्यापक, जोगेश यादव चमरहा, जयशंकर यादव, राजेन्द्र यादव पूर्व प्रधान चमरहां, अभिमन्यु पाठक, नरेन्द्र यादव गहरपुर, कैलाश प्रधान बनकट, महेन्द्र यादव धनापुर, अजय यादव एडवोकेट धनापुर ने समाजवादी पार्टी का दामन पकड़ा। इस पर उपस्थित सपाजनों ने परिवार के नये सदस्यों का माल्यार्पण करके स्वागत किया।


text:
भोजपुरी सिनेमा के स्टार अभिनेता विनय आनंद के नामे एगो नया रिकार्ड जुटे जात बा. विनय आनन्द भोजपुरी के पहिलका अभिनेता बन गइल बाड़ें जिनकर फिलिम एके साथ तीन गो भाषा में बनावल जात बा.
विनय आनंद अभिनीत फिल्म ‘मंगल फेरा’ के भोजपुरी, गुजराती अउर नेपाली, तीन गो भाषा में बनावल जात बा. आ तीनों में नायक विनय आनन्द शूटिंग करत बाड़ें. नेपाली फिल्म के शूटिंग नेपाल में होखत बा आ भोजपुरी अउरी गुजराती ‘मंगल फेरा’ के शूटिंग गुजरात में.
हॉरर फिल्म ‘मंगलफेरा’ के निर्माण गायत्री फिल्म प्रोडक्शन के बैनर में गायत्री राठौड़ करत बाड़ी आ निर्देशक बाड़ें श्रीधर शेट्टी. पिछला दिने नेपाल में पत्रकारन से बतियावत विनय आनंद आ श्रीधर शेट्टी बतवलें कि ‘मंगलफेरा’ में स्पेशल इफेक्ट के अलावा एगो अउर नया तकनीक के इस्तेमाल होखत बा जवन भोजपुरी में पहिला बेर होखत बा.
(ब्रेकिंग मैक्स मीडिया के रपट)
सिनेमा भोजपुरी में डरावनी फिलिमन के हमेशा कमी रहल बा, अब एह कमी के दुर करे आवत बावे विनय आनंद के फिलिम ‘मंगल फेरा’. एह फिलिम के पूरा शूटिंग नेपाल में भइल बा आ एह फिलिम के बनावे में बहुते उच्च तकनीक के इस्तेमाल भइल बा. फिलिम के हॉरर सभकर रोंआ खड़ा कर दी.
गायत्री राठौड़ के बनावल आ श्रीधर शेट्टी निर्देशित एह फिल्म के कहानी दर्शन राठौड़, पटकथा पियूष शाह अउर श्रीधर शेट्टी, आ संवाद मोहम्मद रफी खान लिखले बाड़ें, संगीतकार हउवें राकेश त्रिवेदी, कैमरामैन हउवें श्रीनिवास आर.
ई फिलिम जल्दिए रिलीज होखे वाली बा.
(शशिकांत सि्ह रंजन सिन्हा के रपट)
भोजपुरी सुपर स्टार विनय आनंद आ निर्देशक श्रीधर शेट्टी चउथा बेर अपना जोड़ी क जयजयकार करावत नजर अइहें. फिल्म होई ‘मंगल फेरा’ जवना के भोजपुरी आ गुजराती में बनावल जाई. एहसे पहिले ई जोड़ी ‘जय हो दूल्हे राजा’, ‘कजरा मोहब्बत वाला’ आ ‘खूनी दंगल’ बना चुकल बाड़े, ‘मंगल फेरा’ एह जोड़ी के चउथी फिलिम हियऽ. एकर निर्माण गायत्री राठौड़ आ वंशमणि शर्मा करत बाड़े, कहानी दशरथ राठौड़ के लिखल बा.
गायत्री सिने प्रोडक्शन अउर देवशक्ति फिल्म्स के बैनर तले बने जात एह फिल्म के शूटिंग 5 जून से नेपाल आ गुजरात में होखी.
(शशिकांत सिंह रंजन सिन्हा के रपट)


text:
बड़की मछरियन के पूरा हक होला छोटकिन के खा जाए के. आ शेयर बाजार में ई कहाउत अउरी साँच साबित होला. बाजार में बड़का पूंजी वाला कम पूंजी वालन के पूंजी बहुते जल्दी अपना में मिला लेलें. बाकिर कई बेर छोटकी मछरियन के झुण्ड टूट पड़ेला आ बड़की मछरियन के जान पर बन आवेला. जइसे कि कई बेर वीडियो देखले होखब कि कुकुरन के झुण्ड शेरो के भागे पर मजबूर कर देला. हालांकि शेयर बाजार में अइसनका मौका बहुते कम आवेला.
आजु का बाजार का बारे में काल्हु लिखले रहीं –
अब काल्हु बियफे ह आ साप्ताहिक सलटान के दिन. बियफे के बाजार त अउर मायावी होले. जइसे आजु पहिले बिकवाल लोग के निपटा दिहलसि बाजार वइसहीं काल्हु अगर लिवालन के निपटावे पर बढ़ चलल त का भरोसा.
बुध का दिने जइसे एक तरफा बढ़त ले के बिकवालन के डाँड़ तूड़े के काम भइल. आजु एक तरफा बिकवाली लिवालन के बाजा बजे दिहलें. अब जे बाजार खुलला का शुरुए में पुट खरीद लिहले होखी ओकर त पौ बारह रहल बाकिर जे बुध का दिने एह आसरा में कॉल खरीद के रखले होखी ओकर त सौदा बेकार हो गइल आजु.
इहे सब सोच के कहल जाला कि वायदा बाजार के सौदा रोज के रोज निपटा लीहल करीं. घाटा होखे भा मुनाफा, रात में नींद बढ़िया से आ पाई आ अगिला दिने के बाजार युद्ध ला रउरा तइयार रह सकीला.
अब साप्ताहिक निपटान भा सलटान त आजु सलटा दीहल गइल. अब अगिला सीरीज के सौदा शुरु करे के समय आ गइल. एहिजा जवन कुछ हम लिखिला ऊ रिटेल आ छोटका ट्रेडरन के दिमाग में ले के लिखिला. एहिसे हम कबो ऑप्शन बेचे के बात ना करीं. आ बड़का खिलाड़ी त महीने ना दू दू महीना आगे के सौदा बेच के जाल बिछवले रहेलें.
हँ त काल्हु का बारे में अतने कह सकीला कि काल्हु बाजार छोट दायरा में घूमत रही. काहे कि फेर दू दिन के छुट्टी सामने बा. आ वायदा बाजार में तीन रात सौदा खड़ा राखे के सोचलो बेवकूफी होला. कबो कबो गलती से लॉटरी लाग जाव त दोसर बात ना त जवना दाम पर खरीद के जाएब सोमार ले ओहमें पचास साठ रुपिया के कमी आ गइल रही.
एगो अउर बाति. रउऱा सभे के कवनो टीका टिप्पणी नइखे मिलत से बहुते मुश्किल लागत बा एकरा के चलावत रहल. अगर खवईया के स्वाद मिलल कि ना एकर पता रसोईया भा परोसे वाला के ना मालूम होखी त ऊ बेमन से काम करे लागी. खैर. रउरा सभे के मर्जी.
362 total views, 3 views today


text:
एह घरी सिनेमा भोजपुरी में हिट फैक्ट्री बन गइल चर्चित अभिनेता खेसारीलाल यादव के स्टंट में कवनो जवाब नइखे. अपना आवे वाली फिलिम ‘तेरी कसम’ ला खेसारीलाल यादव अइसन ख़तरनाक स्टंट कइलन के देखे वालन के होश उड़ गइल. निर्देशक निर्देशक अनिल सिनकर एह सीन ला खेसारी के डुप्लीकेट बोला लिहले रहलें बाकिर खेसारी जिद्द कर के ऊ सीन कुद कइलन. एह सीन में उनुका बहुते रफ्तार में मोटरसाइकिल चलावे के रहे. सबले खास बात ई कि सीन एके शाट में ओके हो गइल. खुशी से झुमल पूरा यूनिट खेसारी के कान्हे उठा लिहल.
एह फिलिम में खेसारी के नायिका बाड़ी मोनिका बत्रा अउर शुभी शर्मा.
(शशिकांत सिंह, रंजन सिन्हा)
31 total views, 2 views today


text:
के .बी .इंटरप्राइजेज बैनर के फिलिम ‘रेजा’ ११ जुलाई के बिहार में रिलीज़ कइल जाई. निर्देशक अजय कुमार झा आ निर्माता कबीर भट्ट हउवें. एह फिलिम में मिस कोलकता रहल खूबसूरत मोहिनी घोष नजर अइहें. साथे रहीहें मनोज दाव, निरुपमा श्री, दीपक भाटिया, हीरा यादव, संजय वर्मा, देव सिंह, गंगा वर्मा वगैरह कलाकार.
आइटम सांग में सीमा सिंह अपना मजेदार ठुमका से लोगन के मनोरंजन करीहें. फिलिम के आठ गो गीतन के संगीत अमन श्लोक के बा. गीतकार अरविन्द तिवारी के एह गीतन के अपना आवाज़न से सजवले बाड़न उदित नारायण, मोहन राठोड़, इंदु सोनाली, पामेला जैन, मधुकर आनंद, अमन श्लोक, अउर निलेश उपाध्याय.
एह फिलिम में दर्शकन के एक्शन, रोमास, ड्रामा सब कुछ देखे के मिली.
निर्माता कबीर भट्ट, निर्देशक अजय कुमार झा, सह-निर्मात्री ज्योति भट्ट, लेखक बिट्टू सिंह, छायांकन नीतू इक़बाल के, फाइटमास्टर हीरा यादव, कोरिओग्राफर कानु मुखर्जी अउर महेश आचार्य हउवें.
(संजय भूषण पटियाला)
32 total views, 4 views today


text:
राजस्थान के इन जिलों में भारी बारिश होने की संभावना
जयपुर। राजस्थान में बारिश का दौर जारी है। 10 जुलाई को बारां, कोटा और झालावाड़ में कहीं कहीं भारी से अति भारी बरसात हो सकती है। वहीं चूरू, हनुमानगढ़, श्रीगंगानगर, बूंदी, चित्तौडगढ़, झुंझूनू और सीकर जिलों में भारी बरसात संभव है। अजमेर, अलवर, बांसवाड़ा, भरतपुर, भीलवाड़ा, दौसा, धौलपुर, डूंगरपुर, जयपुर, करौली, प्रतापगढ़, राजसमंद, सिरोही, टोंक, सवाई माधोपुर, उदयपुर, बाड़मेर, जालौर, पाली, जोधपुर, नागौर जिलों में तीव्र मेघगर्जन के साथ बरसात की संभावना है।
11 और 12 जुलाई को बांसवाड़ा, डूंगरपुर, उदयपुर, सिरोही, कोटा, झुंझुनू, झालावाड़, चित्तौडगढ़, प्रतापगढ़, राजसमंद, चूरू, जालौर और पाली उदयपुर जिलों में तीव्र मेघगर्जन के साथ भारी बरसात की संभावना। अजमेर, अलवर, बारां, भरतपुर, भीलवाड़ा, बूंदी, दौसा, धौलपुर, जयपुर, करौली, सवाई माधोपुर, सीकर, टोंक, हनुमानगढ़ श्रीगंगानगर, नागौर जिलों में तीव्र मेघगर्जन और बरसात की संभावना।
13 जुलाई. भीलवाड़ा, बारां, बूंदी, झालावाड़, कोटा, टोंक, सवाई माधोपुर, करौली में कहीं कहीं भारी बरसात की संभावना। वहीं अजमेर,अलवर, बांसवाड़ा, भरतपुर, चित्तौड़गढ़, दौसा, धौलपुर, डूंगरपुर, जयपुर, झुंझुनूं, प्रतापगढ़, राजसमंद, सीकर, सिरोही और उदयपुर में कहीं कहीं तीव्र मेघगर्जन संभव


text:
यूपी के चंदौली जिला में स्थित मुगलसराय टीसन के नाम जनसंघ के अध्यक्ष रहल स्व. दीनदयाल उपाध्याय का नाम प राखे के प्रस्ताव के केन्द्र सरकार मंजूरी दे दिहलसि. हालांकि ‘मुगल’ सराय में रहे वाला विपक्ष एकरा विरोध में बा.
मोतिहारी में एगो समारोह में राज्य के परयटन मंत्री प्रमोद कुमार कहलन कि बिहार के सगरी पर्यटन सर्किट के बढ़ावा दे के राज्य में विदेशी सैलानियन के आगम बढ़ावल जाई.
काल्हु से गया आ कोलम्बो का बीच सीधा हवाई सफर शुरु हो गइल. काल्हु कोलम्बो से 79 सवारी ले के एगो हवाई जहाज गया में उतरल. अबहीं ई सेवा हप्ता में एके दुन शनुचर का दिने चलावल जाई.
राखी के दिने यूपी के राज्य परिवहन 85 गो अधिका बस चलावे के एलान कइले बावे जेहसे भाई बहिनन के सुविधा रहे.
गोरखपुर के राप्ती नदी में बाढ़ के अनेसा देखत किनार के लोग के चेता दीहल गइल बा. प्रशासनो चउकस बा.
बिहार के औरंगाबाद से सासाराम जात एगो बस के सिनुरिया गाँव का लगे एगो ट्रक पीछे से धक्का मार दिहलसि जेहसे करीब दू दर्जन सवारी घाहिल हो गइलें. सभका के सदर अस्पताल में भरती क रावल गइल बा.
बलिया के सुखपुरा में काल्हु शनिचर का दिने बरखा बूनी का बावजूद शानदार महावीरी झंडा जुलूस निकालल गइल. बलिया शहर के महावीरी झंडा राखी का दिने निकालल जाला.
15 total views, 1 views today


text:
वाशिंगटन 20 अप्रैल (वार्ता). अमेरिका के अलाबामा प्रांत में अबले के सबले बूढ़ अपराधी वाल्चर मूडी के आजु मौत दे दीहल गइल. ओकरा पर साल 1989 में सिलसिलेवार बम धमाका करावे के आरोप रहुवे.
जेल अधिकारियन से जानकारी मिलल कि 83 बरीस के वाल्टर मूडी के अलाबामा प्रांत के अटमोर में विलियम सी होलमैन फेसिलिटी में इंजेक्शन लगा के मौत के सजा दीहल गइल. एह साल अमेरिका में दीहल गइल ई 8वां मौत हुवे.
एहसे पहिले साल 2005 में जॉन निक्सन (77 बरीस) के मौत के सजा दीहल रहे जे तब अमेरीका में एह तरह के मौत पावे वाला सबले बूढ़ अपराधी रहुवे. अमेरिका में साल 1976 में मौत के सजा पर लागल पाबन्दी हटा लीहल गइल रहुवे.
साल 1989 में अमेरिका के एगो अदालत के न्यायधीश रोबर्ट वांस के घर पर बम भेजके उनुका के मारे आ जॉर्जिया के सिविल राइट अटॉर्नी राबर्ट रोबिनसन के मारे के दोषी पावल गइस रहुवे. बतावल जात बा कि मूडी एहसे नारा ज रहुवे कि ओकरा के साल 1972 में बम भेजे के एगो मामिला में दोषी मानत सजा सुनावल रहे आ ओही का खिसी ऊ एह लोग के जान ले लिहलसि.
20 total views, 1 views today


text:
एह पर बाति करे से पहिले याद कइल जरुरी बा कि पिछलका पोस्ट में हम मंगल 30 अगस्त 2022 के बाजार का बारे में का प्लान बनवले रहीं.
काल्हु हम लिखले रहीं –
1) निफ्टी50 जबले 17275 आ 17380 का बीचे रही तबले कवनो सौदा ना करब.
2) अगर निफ्टी50 17380 के नीचे से पार क के उपर निकली त कॉल के आप्शन खरीदब. स्टॉप लॉस 17275 के रही आ पहिला निशाना 17490 के राखब. ओकरा ऊपर के कोशिश ना करब.
3) अगर निफ्टी50 उपर से गिरत 17270 का नीचा गिरल त पुट खरीदब. स्टॉप लॉस 17380 के रही आ पहिला निशाना 17160 के राखब. ओकरा नीचे जाई त ओकर पीछा करब trailing stoploss से. काहे कि गिरावट में बहुते बाधा नइखे लउकत जवन चढ़ाई में लउकत बा.
आजु जब बाजार खुलल gap up का साथे आ ओकरा बाद फेरु मूड़ के ना देखलसि. लगातार बढञे गइल.
निफ्टी-50 17415 पर खुलल. आ प्लान का मुताबिक हम कॉल आप्य़न खरीद लिहलीं. देखतेृ देखत पहिलका निशान पार कर गइल. आ एक हजार से उपर के मुनाफा का साथे हम बाजार से निकल गइनी. बेवकूफी त भइल बाकिर कवनो नया ट्रेडर के बदहवास ना होखे के चाहीं. फेरु मौका मिली. बाकिर अबहीं त हाथ सधावे के बा. रोज के हजार रुपिओ कम ना होखे. महीना में औसतन बीस दिन बाजार खुलल रहेला आ एह हिसाब से बीस हजार रुपिया महीना भइल. जब हाथ सधे लागी आ कुछ पूंजी बिटोरा जाई तब बड़हन दाँव लगावे के बात सोचे के चाहीं. दूध से मुँह जरवले आदमी मट्ठो फूंक-फूंक के पिएला.
काल्हु बुध का दिने शेयर बाजार के बन्दी बा गणेष चतुर्थी का चलते. एहसे बाति बियफे 1 सितम्बर के होखी. आजू बिकवाल लोग के जम के पिटाई भइल बा. जतना लोग कॉल आप्शन बेच-बेच के लार टपकावत रहलें सभकर नरेटी सूख गइल होखी. एहिसे हमेशा याद करावत रहल जाला कि सभ दिन रहत न एक समाना. कभी घी-चना, कभी मुट्ठी घना, आ कबो उहो मना. एहसे अपना मनोभावना पर काबू राखल सबले जरुरी होला. एक दिन नफा हो गइल त कूदीं मत आ एक दिन नुकसान हो गइल त उबीं मत. सम्यक भाव से रहीं. जाहि बिधि राखे राम वाहि विधि रहिए. आ दोसरा के कहला पर कबो कवनो सौदा मत करीं. रुपिया डूबी त राउर, ओकर ना. हम बहुते लोग के देखले बानी आ कहीं त बड़हन ट्यूशन फीस दे चुकल बानी.
एह श्रृंखला के मकसद इहे बा कि कम पूंजी बाला आदमी के वायदा बाजार के तरीका सिखावत जाय. पता ना एह मकसद में कतना सफलता मिली. बाकिर एक बात त तय बा. रोज रोज ई लेखा-जोखा ले के हमरो फायदा होखी आ हो सकेला कि पढ़हूं वाला के ज्ञान बढ़ो. पूंजी बढ़ी कि ना से हम नइखी जानत. जवन करे के बा अपने सोच के, समुझ के, आ अपने जिम्मेवारी पर. राउर नुकसान राउरे होखी, दोसरा के दोष दिहला से काम नइखे चले वाला.
हँ त चलीं बियफे बाजार का ओर. संजोग से ओह दिन साप्ताहिक निपटान के दिन हवे, हर हफ्ता के आखिरी बियफे का दिने साप्ताहिक निपटान होला. अगर कवनो कारण से बियफे के डुट्टी पड़ जाई त ओकरा पहिले वाला दिने एकरा के निपटा लीहल जाला. महीना के आखिरी बियफे का दिने भर महीना के बायदा बाजार के निपटान होखेला.
काल्हु बुध का दिने बाजार के छुट्टी रहे वाला त हम चरचा करब वायदा के बारे में. फ्यूचर आ ऑप्शन ट्रेडिंग में का फरक होला एकरो चरचा कइल जाई.
बियफे का दिने चूंकि साप्ताहिक निपटान होखे वाला आ पिछला दिने बाजार लगातार उपर उठत बड़हन बुलिश कैण्डल बनवले बा त हो सकेला कि बहुते सीमित दायरा में कारोबार होखे. दिन में एक दफे करेक्शनो होखे के अनेसा से इंकार ना कइल जा सके. एहसे बहुते सावधान रहब हम.
1) निफ्टी-50 जबले 17380 आ 17780 का बीचे रही तबले कवनो सौदा ना करब.
2) अगर निफ्टी-50 17780 के नीचे से पार क के उपर निकली त कॉल के आप्शन खरीदब. स्टॉप लॉस 17640 के रही आ पहिला निशाना 17880 के राखब. ओकरा ऊपर के कोशिश ना करब.
3) अगर निफ्टी50 उपर से गिरत 17380 का नीचा गिरल त पुट खरीदब. स्टॉप लॉस 17640 के रही आ पहिला निशाना 17280 के राखब. ओकरा नीचे जाई त ओकर पीछा करब trailing stoploss से.
आपनो अनुभव आ सोचावट के चरचा कइल सीखीं. एहसे मन के गुबार निकलत रही आ हो सकेला कि रउरो कुछ बेहतर बाति बता सकब. नीचे कमेंट बॉक्स में
193 total views, 3 views today


text:
समाजवादी गोल के पारिवारिक झगड़ा सझुराए के नाम नइखे लेत. काल्हु बेटा अखिलेश का तरफ से चाचा रामगोपाल चुनाव आयोग का सोझा डेढ़ लाख पन्ना के सबूत सँउप के असली समाजवादी होखे के दावा कइलन आ कहलन कि साइकिल निशान के असली हकदार उनुके गोल बावे. आजु बाप मुलायम चाचा शिवपाल के संगे गोल के यूपी आफिस प काबिज हो गइलन. मुलायम आ शिवपाल के नामपट्टी आफिस प फेरू लगा दीहल गइल. मुलायम राष्ट्रीय अध्यक्ष वाला आफिस में बइठलन. आ बाद में जब दुनू भाई निकललन त आफिस पर आपन ताला लगवा के गइल ई लोग. पत्रकार लोग पूछल कि विवाद के का हल निकलल त कहलन कि जब विवादे नइखे त तोहन लोग समझौता का खोजत बाड़ ?
बाद में मुलायम दिल्ली ला रवाना हो गइलन जहाँ काल्हु चुनाव आयोग का सोझा आपन दावा परोसीहें. सपा में बाहरी आदमी के नाम से पहचानल जाए वाला अमर सिंह के कहना बा कि अखिलेश का तरफ से जमा भइल हलफनामन प फर्जी दस्तखत लगावल गइल बा जवन जाँच का बाद साबित हो जाई.
54 total views, 2 views today


text:
भोजपुरिया दर्शकन के दिल के धड़कन आ सिनेमा भोजपुरी के रानी रानी चटर्जी के सगरी सराहल जात बा. ई सराहना होखत बा हालिया रिलीज फिल्म ‘‘ज्वालामण्डी’’ रानी के शानदार अदाकारी ला. फिल्म में रानी एगो अइसन लड़िकी के किरदार कइले बाड़ी जेकरा के ओकर मामा एगो कोठा पर बेच देत बा, फेर ओकर प्रेमी कवना तरह ओकरा के कोठा से बचावत बा इहे एह फिल्म में देखावल गइल बा.
रानी चटर्जी के नायक बाड़ें बड़का स्टार रविकिशन. रानी चटर्जी एह फिल्म के सफलता से बहुते खुश बाड़ी आ एकर श्रेय निर्देशक जगदीश शर्मा आ निर्माता राजू सिंह के देत बाड़ी.
(प्रशांत निशांत के रपट)
सिनेमा भोजपुरी में स्टार नायकन के नाम के कतार लाग जाई बाकिर स्टार नायिका खातिर जेहन में बस एके नाम आई रानी चटर्जी के. रानी चटर्जी भोजपुरी के अकेला नायिका हई जे अपना दम पर दर्शकन के सिनेमाघर ले खींच ले आवेली आ उनुकर हर फिल्म बॉक्स ऑफिस पर सुपरहिट साबित होले.
सिनेमा भोजपुरी के तिसरका दौर के अकेला गोल्डन जुबली फिल्म ‘ससुरा बड़ा पइसा वाला’ से भोजपुरी परदा पर एन्ट्री मारे वाली रानी चटर्जी अबले दू दर्जन से बेसी सुपरहिट फिल्म दिहले बाड़ी. रानी चटर्जी के हर वर्ग के दर्शक पसंद करेलें. रानी ‘गंगा मईया तोहे चुनरी चढ़इबो’, ‘छोटकी दुल्हन’, ‘मुन्नीबाई नौटंकीवाली’, ‘फूल बनल अंगार’, ‘दामिनी’, ‘दुर्गा’ जइसन महिला प्रधान फिलिमन से दर्शकन के दिल जीत लिहले बाड़ी, सिनेमा भोजपुरी के तकरीबन हर स्टार नायक का साथे रानी हिट फिलिम दिहले बाड़ी. कुछ नयको नायक वाला फिलिमो के रानी हिट करा दिहले बाड़ी. रानी के तुलना फिल्म इंडस्ट्री में हिन्दी सिनेमा के प्रतिभाशाली नायिका सभे जइसे कि रेखा, श्रीदेवी, स्मिता पाटिल आ विद्या बालन से कइल जाला आ रानी के बरोबरी के दरजा दिहल जाला.
पिछला नौ साल से सिनेमा भोजपुरी के रानी रहल रानी चटर्जी अपना सफलता के पूरा श्रेय दर्शकन से मिलल प्यार के देली. रानी कहेली कि उनुका ला नंबर गेम आ अवार्डो ले बढ़ के दर्शकन के प्यार बा.
(प्रशांत निशांत के रपट)
कमालिस्तान स्टूडियो के गार्डेन में पिछला हफ्ता भोजपुरी फिलिमन के चर्चित अभिनेत्री रानी चटर्जी “धड्केला तोहरे नावे करेजवा” गुनगुनात नवोदित अभिनेता विजय वर्मा के आगा पीछा दउड़त रही. आजुकाल्हु ऊ विजय वर्मा का प्यार में पागल बाड़ी. स्टूडियो में शूटिंग के त बहाना रहे. ऊ विजय के अंकवारी में लेके प्रेमालाप करेला बेताब रहली. विजय वर्मा अपना से बहुते उमिरगर रानी से प्यार करे का पक्ष में नइखन आ रानी के देखते घबड़ा जालें आ बहुते असहज हो जालें आ रानी बाड़ी कि ….
जबसे ई फिलिम शुरू भइल बा रानी विजय के आपन दिल दे दिहले बाड़ी. ओह दिन जब विजय वर्मा उनुका पकड़ में अइलें त रानी अपना भावना के रोक ना पवली ताबड़तोड़ यूनिट क सोझ ही चुम्मा के बरसात कर दिहली. कोरिओग्राफर कानूओ मुखर्जी ई देख के हैरान रहलें काहे कि ई सीन शूटिंग क हिस्सा ना रहल.
दिनेश लाल यादव के निर्देशन में बनत एह फिल्म के निर्माण पूरा हो गइल बा आ एके जल्दिए रिलीज कइल जाई. विजय वर्मा के एही फिलिम से परदा पर उतारल जात बा. फिल्म में रानी चटर्जी उनकर नायिका बाड़ी.
(इरफ़ान मुम्बईवाला के रपट)
रीगल थिएटर का बैनर तले बनल भोजपुरी फिल्म ‘काहे कईलऽ हमसे घात’ पिछला हफ्ता बिहार के ३५ गो आ मुंबई के २५ गो सिनेमाघर में रिलीज भइल.
फिल्म के कहानी रानी चटर्जी से शुरु होखत बा जे गर्ल्स हॉस्टल में रहेली आ मारधाड़ में माहिर हई. अपना एह गुण का बदौलत ऊ गुण्डन से अझूरात रहेली. गुण्डा सब के ई गैंग भोली भाली लड़िकियन के फँसा के अश्लील वीडियो बना लेला आ बाद में ओकनी के शोषण करत रहेला. रानी एह गुण्डन से टकरात बाड़ी आ एह काम में राजन नाम के एगो लड़िका ओकर साथ देत बा, राजन के बहादुरी देख रानी ओकरा से प्यार करे लागत बाड़ि. बाकिर बाद में उनुका सदमा लागत बा जब पता चलत बा कि राजन ओह गुण्डन के सरदार के भाई हऽ. फेर त ओकरा राजन से नफरत हो जात बा. ओकरा बाद का होखत बा, इहे देखावल गइल बा एह फिलिम में.
एह फिलिम में रानी चटर्जी के अभिनय कमाल के बा आ उनुकर एक्शन सीन दर्शकन के आकर्षित करत बा. विराज भट्ट अपना भूमिका से पूरा न्याय कइले बाड़न आ खलनायक के रूप में राजप्रेमी के काम सराहे जोग बा.
निर्माता मुन्ना रिजवी, निर्देशक संगीत कुमार, संगीतकार राज सेन, गीतकार एस. कुमार, कैमरामैन रवि चंदन, नृत्यनिर्देशक एंथोनी, संवादलेखक मनोज के. कुशवाहा आ सह-निर्माता शिवा चौधरी अउर कमर कुरैशी हउवें. कलाकारन में रानी चटर्जी, विराज भट्ट, राज प्रेमी, बृजेश त्रिपाठी, सूर्या, सी.पी. भट्ट, मेहनाज, अयाज खान, के.के. गोस्वामी, राम मिश्रा, रानी खान, डा. अभय आशियाना प्रमुख भूमिका में बावे लोग. आयटम सांग पुर्णिला राय कइले बाड़ी.
(समरजीत के रपट)
भोजपुरिया टाइगर रवि किशन एह घरी सिनेमा भोजपुरी के दू गो खुबसूरत बाला रानी चटर्जी आ रिंकू घोष का बीचे पिसात बाड़े. एक का साथे फेरा लिहलन त दोसरकी उनुका फेरा में बिया. ऊ रवि के प्यार में अतना पागल बिया कि हरहाल में उनुका के हासिल कइल चाहत बिया. दिलचस्प बात त ई बा कि दुनु सगी बहन हईं सँ.
आशिक आरिफ मूवी के बैनर के तले निर्माता आशिक मोहम्मद आ आरिफ हुसैन के दिलआवेज के फिल्म “साली बड़ी सतावेली” में रवि किशन जीजा आ रानी चटर्जी उनुकर साली बनल बाड़ी. रिंकू घोष रवि किशन के पत्नी का भूमिका में बाड़ी. फिल्मों में रवि किशन अभिनेता बनल बाड़े. रवि से प्यार करत बाड़ी रानी चटर्जी बाकिर शादी हो जात बा रिंकू घोष से. बस एहिजा से शुरू होत बा बीबी आ साली क बीच तालमेल बइठावे के रोमांचक खेल.
रवि किशन, रानी चटर्जी आ रिंकू घोष के अलावा एह फिल्म में फिरदौस खान, नौसाद खान, साहिल सन्नी, निरुपमा श्री, पुष्पा वर्मा, प्रिया पाण्डे मुख्य भूमिका में बाड़न. राजेश गुप्ता के संगीत आ फणीन्द्र राव के लिखल तेरह गो गीतन से सजल एह फिल्म में कैलास खेर, उदित नारायण, इंदु सोनाली, खुशबू जैन, मोहन राठोड, ममता राउत आ मनोज मिश्रा के आवाज़ बा. कहानी लिखल हवे आर. रंजन के आ पटकथा आ संवाद साहिल सन्नी के बा.
फिल्म के शूटिंग एही महीना शुरू होखत बा.
रविकिशन आ रिंकू घोष के जोड़ी एहसे पहिले हालिया रिलीज “केहू हमसे जीत ना पाई” आ औहसे पहिले “बिदाई”, “सुहागन बना द सजना हमार”, आ “बलिदान” में धमाल कर चुकल बा. आजु के दौर में रिंकू घोष अकेली नायिका बाड़ी से दू गो सफल धारावाहिक आ हिन्दीओ फिलिम कर चुकल बाड़ी.
(उदय भगत आ शशिकांत सिंह के रपट से जोड़ के)
सिनेमा भोजपुरी खातिर एह साल के होली भोजपुरी के सदाबहार सुपर स्टार रवि किशन आ रानी चटर्जी का नामे रही काहे कि एह होली पर रिलीज होखत तीन गो फिलिमन में शामिल बाड़े या त रविकिशन ना त रानी चटर्जी.
पहिला फिल्म माँ विन्ध्वासिनी विजन प्रस्तुत निर्मात्री नेहा तिवारी आ लेखक निर्देशक संतोष मिश्रा के हऽ, “कईसन पियवा क चरित्तर बा”. एह फिलिम में रवि किशन आ रानी चटर्जी के जबरदस्त रोमांस बा. साथ में बाड़े मनोज पाण्डे, अंजना सिंह, शक्ति सिन्हा आ संजय पाण्डेय. एह फिलिम का बारे में कहात बा कि रवि रानी के जोड़ी के दर्शक देवरा बड़ा सतावेला फिलिमो से अधिका पसन्द करीहें. भोजपुरिया ट्रेड में हॉट केक बनल एह फिलिम के मुंबई आ बिहार में एक साथ रिलीज कइल जात बा.
दोसरकी फिलिम हवे “प्राण जाए पर वचन ना जाए”. के.डी. निर्देशित एह फिल्म में रवि किशन एगो मुस्लिम बाहुबली नवाब का भूमिका में बाड़न, एहमें उनुका अलावे राजीव दिनकर आ अक्षरा सिंह मुख्य भूमिका में बा लोग. एह फिलिम के एगो गाना “साढ़े तीन बजे मुन्नी जरूर आना” पहिलही से धूम मचा के रखले बा.
तिसरकी फिलिम रही बिहार के प्रसिद्ध वितरक, विधायक आ निर्माता डॉ. सुनील के फिल्म “दुर्गा”. एहु फिलिम के पूरा देश में एकेसाथ रिलीज कइल जात बा. एहमें रानी चटर्जी केंद्रीय भूमिका में बाड़ी. साथ में बाड़न विराज भट्ट आ अवधेश मिश्रा.
कुल मिला के कहल जा सकेला कि अबकी के होरी के रंग रविकिशन आ रानी चटर्जी के अभिनय का साथे होखी.
(उदय भगत के रपट से)
सिनेमा भोजपुरी के एगो परम्पराबन गइल बा कि गायक से अभिनेता बनल सितारन के लोग बहुते सफल बना देला. हालांकि गायक नाहियो रहल बहुते स्टार बाड़न जइसे कि सुपरस्टार रवि किशन, मनोज पांडे, धीरज पंडित, विक्रांत सिंह, मनोज द्विवेदी वगैरह. अब एगो अउरी गायक अभिनय का मैदान में उतरल बाड़े आ ऊ हउवन विजय वर्मा जिनकर नाम आजु काल्हु लोग का जुबान पर चढ़े लागल बा.
उत्तर प्रदेश के रहेवाला विजय वर्मा अपना फिल्मी पारी के शुरूआत कइलन दिनेश यादव निर्देशित आ आदिशक्ति एंटरटेनमेंट बॅनर के तहत बनत फिल्म “धड़के ला तोहरा नामे करेजवा ” से. एह पहिलके फिलिम में उनुका अभिनेत्री रानी चटर्जी का साथे नैन मटक्का करे आ इश्क करे के मौका मिल गइल.
एह फिल्म मे कलुवा नाम से मशहूर अरविंद अकेला पहिला बेर एगो दमदार रोल मे विजय वर्मा का साथे लउकीहें. ख़ूँख़ार खलनायक संजय पांडे के भूमिको अहम बा एहमें. बाकी कलाकारन में नीरज राज पॉडेल, उमेश सिंह, गोपाल राय, अयाज़ ख़ान, आनंद मोहन, रत्नेश बरनवाल आ आईटम क्वीन सीमा सिंह बाड़ी.
( अपना न्यूज के रपट से)
सिनेमा भोजपुरी के चर्चित अदाकारा रानी चटर्जी शादी रचाके ससुरारी चल गइल बाड़ी आ अब अपना साजन का घर, माने कि ससुराल, में अपना साजन का साथ रहत बाड़ी आ अपना ससुराल के पूरा ख्याल राखत बाड़ी.
रूकी. कुछ अइसन वइसन सोचल गलत होई काहें कि सगरी मामिला फिल्मी बा. रानी चटर्जी के नईकी फिल्म के नामे ह ‘‘रानी चली ससुराल’’. आदिशक्ति इंटरटेन्मेंट आ मुंबाजी आर्टस के बैनर तले बनत निर्माता महेश पाण्डेय के फिल्म ‘‘रानी चली ससुराल’’ के पूरा शूटिंग पिछला दिने राजपिपला में करावल गइल. लेखक-निर्माता महेश पाण्डे के एह पारिवारिक फिल्म में रानी चटर्जी गाँव के सीधवा-सोझ लड़की बनल बाड़ी. रानी के अपजिट बाड़न नया नया आइल मनमोहन तिवारी. निर्देशन करत बाड़े मुकेश पाण्डेय.
फिल्म में रानी चटर्जी, संजय पाण्डेय, मनोज टाईगर, विकास सिंह, किट्टू, मनोज वर्मा, प्रिया पाण्डेय, जय सिंह, ललन सिंह अउर नवोदित मनमोहन तिवारी के खास भूमिका बा. गीतकार विनय बिहारी अउर अमिताभ नंदा, संगीतकार सुरेश आनंद, नृत्य-निर्देशक बाली, संवादलेखक माधव निराला, छायाकार मिहिर, संपादक चिराग जैन, एक्शन मास्टर सिंह इज किंग हउवे.
एकर पोस्ट प्रोडक्शन आजु काल्हु मुंबई में जोर-शोर से चलत बावे.
(प्रशांत निशांत के रपट से)
– शशिकान्त सिंह
बिहार में सफलता का डंका बजा चुकी भोजपुरी फिल्म ‘मल्ल युद्ध’ अब 13 जनवरी, 2012 से मुंबई में हंगामा बरपाने वाली है. जबरदस्त एक्शन और कॉमेडी से भरपूर इस फिल्म ‘मल्ल युद्ध’ को मुंबई के 40 सिनेमाघरों में एक साथ प्रदर्शित किया जा रहा है. इस फिल्म को मुंबई में प्रदर्शित कर रहे हैं वितरण कंपनी ग्रीन चिली इंटरटेनमेंट. ‘मल्ल युद्ध’ का निर्माण निर्माता सुनील चौहन ने किया है जबकि निर्देशक हैं चांद मेहता. जे.एम.वी. प्रोडक्शन के बैनर तले बनी ‘मल्ल युद्ध’ भोजपुरी परंपरा और दबंगई पर आधारित फिल्म है. इस फिल्म को लेकर खुद रवि किशन, शुभम तिवारी और रानी चटर्जी सहित फिल्म के निर्माता सुनील चौहान तथा निर्देशक चांद मेहता साफ कहते हैं आज तक भोजपुरी में ऐसी फिल्म नहीं बनी है.
जबरदस्त एक्शन और एक नयी कहानी पर बनी ‘मल्ल युद्ध’ की कहानी राजेश चौहान ने लिखी है जबकि गीत एस. कुमार, सोनी यादव तथा जॉनी ने लिखे हैं. संगीत राज सेन और पंडित ज्वाला प्रसाद का है. फिल्म को कैमरे में क़ैद दिया है अशोक चक्रवर्ती ने. फिल्म में रियाज़ सुल्तान का एक्शन धमाका करता है. फिल्म ‘मल्ल युद्ध’ की एसोसिएट प्रोड्यूसर पूनम चौहान कहती है. इस फिल्म के लिए काफी मेहनत की गयी है. ‘मल्ल युद्ध’ के लिए एक तरफ जहां निर्मता सुनील चौहान ने दिल खोलकर पैसे खर्च किये हैं वहीं निर्देशक चांद मेहता ने फिल्म को लेकर काफी समझदारी दिखाई है. इस फिल्म ‘मल्ल युद्ध’ को लेकर भोजपुरी सुपर स्टार रवि किशन कहते हैं-‘मल्ल युद्ध’ में मेरी भूमिका मेरे दिल के क़रीब है. फिल्म की नायिका रानी चटर्जी कहती हैं ‘मल्ल युद्ध’ में लोगों को आईना दिखायेगी. इस फिल्म में सितारों को काफी मेहनत से नचाया कोरियोग्राफर दिलीप मिस्त्री और राम देवन ने. फिल्म के मुख्य कलाकारों में रवि किशन, रानी चटर्जी, शुभम तिवारी, कोमल ढिल्लों, कुनाल सिंह, सुनीता शर्मा, गिरीश शर्मा, सोनी यादव, बृजेश त्रिपाठी, कौशल कुमार शर्मा, रमेश गोयल, संध्या, अभय यादव, जय प्रकाश, सुमन, शंकर सिंह और किरण. इस फिल्म में भोजपुरी की नंबर वन आयटम डांसर सीमा सिंह के साथ ही प्रोमिला और निशा सिंह का डांस भी लोगों को लुभायेगा. फिलहाल इतना तो तय है कि जिस तरह बिहार में इस फिल्म ने सफलता का डंका बजाया है मुंबई में भी ‘मल्ल युद्ध’ अपना जलवा जलवा बरक़रार रखेगी.
भोजपुरी फिल्म रंगबाज से हिट जोड़ी बन चुकल हैदर काज़मी आ रानी चटर्जी फेरू फिल्म ‘कालिया’ में नजर आवे जात बाड़े . एहू फिल्म के निर्माण ‘रंगबाज’ के निर्माता ए.एस.सी. डिजिटल प्रा. लि. करत बा आ निर्देशन करत बाड़े रंगबाज के निर्देशक रहल शिवराम यादव. ए.एस.सी. डिजिटल प्रा. लि. के कहना बा किर हैदर काजमी आ रानी चटर्जी के जोड़ी के दर्शकों अतना पसंद कइलन कि हमनी का एह जोड़ी के फेर से ले आवे के फैसला ले लिहनी.
भोजपुरिया मिथुन चक्रवर्ती माने कि हैदर काजमी के फिल्म ‘रंगबाज’ एह साल के सबसे बड़हन हिट फिल्म साबित भइल बिया. एकरा चलते कई गो बड़का भोजपुरी फिल्मन के प्रदर्शन टार देबे के पड़ल. ‘रंगबाज’ के प्रचारो पर दिल खोलके पइसा खरचल गइल रहे.
(स्रोत – शशिकान्त सिंह)


text:
पांव लागीं मलिकार ! तीन-चार महीना से वोट के लेके पांच गो राज में अइसन धूमगज्जड़ मचल रहल हा कि इनकर-उनकर टेढ़-मेढ़ आ उटपटांग बतकही सुन-सुन के कान पाक गइल रहल हा. वोट के बतकही जब से शुरू भइल, तबे से ई बुझात रहल हा कि ई वोट नइखे होत, साढ़-भैंसा के लड़ाई होता. नेता लोग के बोली-बतकही त बिगड़ले रहल हा, पढ़ल-लिखल लोगवो खरछाह बोले लागल रहल हा. कवनो मनौव्वर साहेब (मुनौव्वर राणा) बानी. यूपी में रहीले. उहां जइसन आदमी कह दिहल कि जोगी जी जीत गइले त ऊ दोसरा जगहा चल जइहें. अब रउरे बताईं मलिकार कि केहू से एतना नफरत कइल जा सकेला. पांड़े बाबा बतावत रहुवीं कि हमनी कीहां अइसन बेवस्था बा कि जेकरा बेसी वोट मिली, ओही के माथे मउर बन्हाई. वोट पाबलिक के देबे के होला आ नेता लोग अनेरे आहुंड़ कूंचेला. होखे के त ई चाहीं कि सभे आपन-आपन काम बतावे-गिनावे आ पाबलिक के जेकर काम नीमन लागे, ऊ ओकरा के आपन वोट देव. इहां त हिन्दू-मुसलमान, छोट जात-बड़ जात, बाभन-राजपूत, अहीर-मलाह के नांव पर वोट मांगे नेता लोग चहुंप गइल रहल हा. पाबलिक अबकी अइसन लोग के नीमन से समझा दिहले बा. अबो से ई लोग ना सुधरी त जवन हाल हाथ छाप के भइल बा, उहे गत एहू लोग के होई. हमरा त खुशी एह बात के बा मलिकार कि वोट बीतल त सांढ़-भैंसा के लड़ाई ओरा गइल.
पांड़े बाबा एगो खबर सुनावत रहुवीं कि मणिपुर में तीर छाप चहुंप गइल बा. बिहार आ दिल्ली में भलहीं तीर छाप आ फूल छाप में इयारी बा, बाकिर बाहर में अइसन नइखे. फूल छाप पाटी त जोगी बाबा के खिलाफो लड़ल रहल हिया. ओइजा त ओकर दाल ना गलल हा, बाकिर मणिपुर में छह गो सीट पर तीर छाप के कंडिडेट फूल छाप के कंडिडेट के हरा दिहले. दू गो सीट त अइसन तीर छाप जीतले बिया, जहवां फूल छाप के पानी पिया दिहलस. दस-बारह परेसंट वोट तीर छाप के फूल छाप से बेसी मिलल बा. यूपी में त बिहार से एगो अउरी पाटी लड़े खातिर छउक के गइल रहल हिया, बाकिर ओकरा ठेंगा भेंटाइल. पांड़े बाबा बतावत रहुवीं कि तीर छाप के छह गो एमएलए अरुणाचल परदेश में भी रहले, बाकिर ओह लोगन के फूल छाप पाटी दू साल पहिले तूर के अपना में मिला लिहलस. एकरा के लेके बिहार में तनी मनी तीर छाप खिसियाइल रहे, बाकिर कुछ बोललस ना. ओकर बदला ऊ मणिपुर में ले लिहले बिया. अब त सुने में आवता कि सात बहिनी परदेस कहाये वाला ओह इलाका के सगरी राज में तीर छाप अब वोट लड़े के तैयारी में बिया.
पांड़े बाबा बतावत रहुवीं कि जोगी जी के हरावे खातिर विरोधी लोग कवन उपाय ना कइल हा. पहिले त जात-पात के बतकही भइल, फेर हिन्दू-मुसलमान, जिन्ना-पाकिस्तान अइसन बतकही होखे लागल. एकरा बादो पाबलिक देखा दिहलस कि एह कुल से वोट ना मिलेला. वोट काम कइला से मिलेला. जोगी जी के तारीफ करोना के टाइम से होत रहे. बदमास लोग खातिर त ऊ काल बन गइल रहले. केतने बदमास के घर बुलडोजर से ढहवा दिहले. बदमास खातिर उनका पोथी में कवनो जात-धरम ना रहे. कुछ बदमास त मारल गइले, जे बांच गइल, ऊ जेल में जांत पीसत बा. जोगी जी के एगो अउरी खूबी लउकल. पांच साल में ऊ बेसी लबर-लबर ना बोलले. जवन नीमन-बाउर लागल, ऊ कइले-छोड़ले. धरम के बतकही में पांड़े बाबा बतावत रहुवीं कि गोरखपुर में जोगी बाबा के जवन मठ बा, ओह इलाका में मुसलमान के सबसे बेसी दौरी-दोकान बा.
पांड़े बाबा कहत रहुवीं कि पंजाब के वोट में केजरी के पाटी आप सभकर बाप बन गइल. हाथ छाप के राज रहल हा ओइजा. आपसे में एह तरे हाथ छाप वाला लोग लड़ गइल कि दिल्ली से हाथ के साफ करे केजरी के आप आ गइल. झाड़ू लेके आप अइसन बहरलस कि पंजाब एकदम साफ हो गइल. अब त सुने में आवता कि आप गुजरात आ हरियाना का ओर जाये वाली बिया. देखल जाव, ओइजा का होता. अबहीं त ओने वोट में तनी देरी बा. पांड़े बाबा कहत रहुवीं कि आप दिल्ली में मुफुत के अइसन आदत लगा दिहलस कि दोसरा जगहा भी मुफुत में बांटे के होड़ लाग गइल. पंजाब में भी ओकरा एही से कामयाबी मिलल हा कि मुफुत में कई चीज के वादा ओहू जा कइले बिया. समय बताई कि मुफुत में बंटला के नफा-नोकसान का होला.
पांड़े बाबा जब ई बतावे लगुवीं कि दिल्ली के राह यूपीए होके जाला. बड़ी देर ले सोचला के बाद हमरा ई बात समझ में अउवे. सचहूं मलिकार, बंगाल, आसाम, झारखंड, बिहार भा देस के कवनो कोना से दिल्ली जाये के होखे त यूपीए मुंहे नू टरेनवा जाली सन. रउरा त जनबे करीले कि हमरा गेयान के अलमारी में एकरा से बेसी ना समाला. जब पांड़े बाबा ई बतउवीं कि एमपी के वोट में सबसे बेसी सीट जवना बिहार, यूपी, बंगाल जइसन राज के बा, ओइमें थोरथार घटियो जाई, तबो बेसी सीट त मिले के चानस बनल रही. सबसे बेसी सीट यूपी में बा एमपी के. यूपी जदि फूल छाप जीतजीत गइल त दिल्ली जीतल मुसकिल नइखे. एकर माने ई कि 2024 के एमपी चुनाव में फूल छाप के राह अब आसान हो जई.
यूपी के वोट में विरोधी लोग एक होखे के कोसिस खूब कइल हा. बंगाल से ममता दीदी खेला करे आ गइल रहली हा. ललटेन छाप के तेजस्वी जादो खुद त परचार खातिर ना गइले, बाकिर त ताल ठोक के कहत रहले हां कि साइकिल के सरकार बने से अबकी केहू रोक ना पाई. एने हाथी छाप वाली माया बहिना (मायावती) आ हाथ छाप वाली पिरयंका दीदी (प्रियंका गांधी) अलगे खूंटा गड़ले रहल हा लोग. बाकिर अब सभका समझ में आ गइल बा कि एकवट ना होखी लोग त फूल छाप के हटावल सपनो में ना सोचल जा सकेला. एह से फेर एक बेर ई लोग कोसिस कर सकेला. ममता दीदी त बंगाल से बाहर निकले खातिर खूब हाथ-गोड़ चलवली हा, बाकिर उनहूं का थाह लाग गइल कि ऊ केतना पानी में बाड़ी. उनकर घास फूल पाटी एक राज में बिया त झाड़ू अब दू राज ले पसर गइल बा. एह से अबे त केहू नइखे लउकत जे सभका के एक जगहा जोर सके. हो सकेला, बाद में ई लोग गुंटियाये खातिर कवनो राह निकाले, बाकिर भादो का बेंग नियर एक जगहा सभका के राखल कठिन काम होई.
आज एतने, बाकी अगिला पाती में. सरसों पाक गइल बा. फगुआ ले कटा-झरा जाई. बरम बाबा रखवार, अबे ले मौसम साथ दे दिहले बा. आलू फगुआ बाद कोड़े लायक हो जाई. काली माई के किरपा से हमनी का नीक-निरोग बानी सन. आपन खेयाल राखेब.
राउर, मलिकाइन
(ओमप्रकाश अश्क स्वतंत्र पत्रकार हैं. आलेख में व्यक्त विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Article in Bhojpuri, Bhojpuri, UP Election 2022


text:
कांग्रेस का माथ पर साँप का तरह कुण्डली मार के बइठल सोनिया परिवार के प्रियंका गाँधी देश में बढ़िया काम करत प्रदेश सरकारन में शामिल यूपी के योगि सरकार के सलाह दिहले बाड़ी कि कोरोना के जाँट में तेजी ले आवल जाय आ अधिका से अधिका लोगन के कोरोना जाँच करावल जाव. मकसद बा कि कोरोना संक्रमित मरीजन का गिनिती में तेज इजाफा होखत लउके आ ई लोग जनता में अफरातफरी मचवा सके.
आजु जब पूरा देश कोरोना बिपति से लड़े में जुटल बा त सोनिया गाँधी, राहुल गाँधी, आ प्रियंका वाड्रा गाँधी आपन मौजुदगी देखावे जतावे के कवनो मौका छोड़ल नइखन जाहत लोग.
बाकिर एह तीन गाँधियन के मकसद बिपति से लड़े में साथ दिहला से बेसी देश में अफरातफरी मचावे के बा. कवनो ना कवनो बहाने ई लोग चाहत बा कि देश में कोरोना पसरे आ अइसन पसरे कि मोदी सरकार ओकरा के सम्हार ना पावे. तब एह लोग के मौका मिली कहे कि हमनी का त शुरुए से जाँच में तेजी ले आवे के कहत रहीं जा. एह लोग के लागत बा कि अगर कोरोना के बिपति से लड़े में देश कामयाब हो गइल त कोरोना का साथही कांग्रेसो के भविष्य खतम हो जाई.
अगर एह गाँधियन के मकसद कोरोना से लड़े के रहीत त देश में कोरोना पसारे में सबले बड़हन जरिया बनल तबिलागी जमात के मरकज का खिलाफ बयान जरुरे दिहले रहीत लोग. बाकिर जमात का खिलाफ कुछ कहे के बेंवत नइखे एह लोग के.
बिना कवनो धंधा कइले दुनिया के कुछ सबले धनी परिवारन में शामिल सोनिया परिवार कोरोना के लड़ाई में देश के साथ देबे खातिर एगो फुटही कौड़ियो नइखे निकलले अबले. हँ कांग्रेस का तरफ से कुछ पैकेट जरुर बँटववले बा लोग आ रह पैकेट पर सोनिया राहुल प्रियंका के फोटो का साथ.
देश के जनता देख रहल बिया कि कोरोना में कांग्रेस आ सोनिया गाँधी परिवार का करत बावे. आ ई राय आगे कांग्रेस के मुखाग्नि देबे में जरुरे काम आई.
साथ में दिहल फोटो में देखल जा सकेला कि कोरोना के पसार में लॉकआउट का शुरुआत का बाद से गिरावट आ रहल बा. कुल मरीजन के गिनिती त जरुर बढ़ रहल बा बाकिर ओकर पसरे के रफ्तार में कमी आइल बा. अगर बीच में तबलीगी जमात के मरकज का चलते कोरोना के बड़हन पसार ना भइल रहीत त अबले देश कोरोना पर काबू करे में बहुते आगे बढ़ि गइल रहीत. अबहियों एह जमात के लोग सरकरा आ प्रशासन से सहजोग नइखे करत.
27 total views, 2 views today


text:
कुछो हो जाए अइह तू गाँव सजना। काल्हु बुधनी के डेगे ना हेठा परे
ओहके फुरसत ना हमरा से बातो करे
ओकर दुलहा जे पाती पेठवले रहल
संग रङ आ अबीरो भेजवले रहल
बा बढ़ल ओकर टोला में भाव सजना। असो छवरी के अमवो बा मोजरा गइल
पिछुवरिया के कनइलवो कोंढ़िया गइल
रोज गाके कोइलिया डोलावेले मन
तोहसे मीले के सपना देखावे सजन
कान तरसेला सूने के नाँव सजना। रोज रोटी आ दूधे कटोरा भरीं
तनी उचरऽ ए कागा निहोरा करीं
आँखि पथराइल देखे में रहिया पिया
केहू बूझे दरद ना विमल के हिया
लागे केकरो ना बोली सोहाँव सजना। हो गइल दिन बहुत रंग खेलल पिया
मुसकराइल हँसल अउर चहकल पिया
अबकियो जो ना अइबऽ त कइसे जियबि
कइसे तोहरा बिना हम ससुरवा रहबि
तोहरा बिन लागे घरवा उबाँव सजना।
----------------------------------
नाम: डॉ. रामरक्षा मिश्र विमल
जन्म: बड़कागाँव, सबल पट्टी, थाना- सिमरी
बक्सर-802118, बिहार
जनम दिन: 28 फरवरी, 1962
पिता: आचार्य पं. काशीनाथ मिश्र
संप्रति: केंद्र सरकार का एगो स्वायत्तशासी संस्थान में।
संपादन: संसृति
रचना: ‘कौन सा उपहार दूँ प्रिय’ अउरी ‘फगुआ के पहरा’
ई-मेल: rmishravimal@gmail.com


text:
'मलकिन कउनो जरुरी बा कि तोहार टेपरिकार्डर हमेशा चालू रहे?'
'हमार टेपरिकार्डर बा आ रउआ त जइसे स्टिरियो बजावत बानी! हमरा का? करीं अपना मन के. बाद में हमरा लगे मत आयेब!' एतना कह के पंडिताइन बहरी जाये लगली. जात जात दरवाजा पर रुक के ठलुआ से कहली 'का हो रसोइ में अइबऽ कि तोहरो एकलव्य बने के बा?'
इ बात सुन के ठलुआ कुछ कहीत ओकरा पहिले पाड़ेजीए बोल पड़लें, 'पंडिताइन रसोई खातिर अब ठलुआ के भुला जा. काल्हु से तोहरा खातिर एगो महरी के इंतजाम कर दिहले बानी. काहे से कि हम ना चाहेब कि तू कहीं भी काम के बीच में ठलुआ के रसोई में खींच के ले जा. आखिर हमरो इज्जत के सवाल बा.'
एतना सुन के पंडिताइन कुछ कहे चहली बाकि कह ना पइली. शायद उनहु के ई बात मालूम रहे कि उगता सुरुज के सलाम कइल जाला. आ चाहे जो हो, फिलहाल त पाड़ेजी के मोछ पर ज्यादा ताव बा. बाकि पाड़ेजी के बात सुन के जाये से पहिले अइसन मुँह बनावे मे ना हिचकली जेकरा के देख के लागे कि मुहँ के स्वाद बहुत कड़ुआ हो गइल बा. पंडिताइन के जाये के बाद पाड़ेजी ठलुआ के समझावे में बिजी हो गइले.
'हाँ, तऽ हम का कहत रहनीं ह?'
'यही कि केस त बहुत तगड़ा हव लेकिन यदि पुलिस थाना से सही जानकारी मिल गइल त ईहो मामिला सझूरावत देर नाही लागी.'
'सही जवाब. लेकिन बबुआ, पुलिस के जवाब के इंतजार में हम खाली हाथ बइठे वाला नाही बानी. चलऽ, चलके घटना वाला जगह देखल जाव. का पता, पंडिताइन के सोच से हमनी के हाथ फेर बिलाई के भागे छींका टूटे वाली बात हो जाव.'
एतना कहला के बाद पाड़ेजी चाय के आखिरी घूँट पी के खाड़ हो गइले. देखा देखी ठलुओ खड़ा हो गइल. बाकि ओकरा मन में एगो सवाल रहे जेकरा खातिर ऊ पाड़ेजी के टोक दिहलस.
'लेकिन गुरु ?'
'अइसे भकुआ के देखे के दरकार नइखे. सिंह साहब से बात हो गइल बा. घटना वाला जगह पर एगो सिपाही पहुँच चुकल होई.'
कहके पाड़ेजी बहरी चल दिहले आ पाछा पाछा ठलुओ चल पड़ल.
'हम कुछ ना जानत हई. हमके एक हफ्ता के भीतर ४० किलोमीटर दायरा में के हर थाना के ऊ रिपोर्ट चाही जेम्मे ३० से ३५ साल के अइसन मेहरारू के गुम होवे कऽ रिपोर्ट दर्ज हो जवन शहर में जाके काम करत हो या कउनो कारण से ओकर शहर खासकर के बनारस बराबर आना जाना हो.' दुसरा तरफ के आवाज सुनला के बाद सिंह साहब फिर कहले ' अउर हमके शहर के हर थाना कऽ भी अइसन रिपोर्ट चाही जेम्मे कउनो काम वाली बाई के कऊनो भी कारन से गुम होवे के बात दर्ज हो. खास करके शहर के बहरी इलाका क.'
दुसरा तरफ से फिर कुछ कहल गइल जेकरा के सुनला के बाद सिंह साहब एतना कहले कि एक दु दिन के देरी हो चली लेकिन एतना ध्यान देले रहे कि ई केस में एस.पी. साहब खुद दिलचस्पी लेत हउअन.'
एतना कहला के बाद सिंह साहब फोन रख के एगो हवलदार के बोलवले अउर ओकरा के कंकाल वाला घटनास्थल पर जाये के आदेश दिहले. जेकरा बाद हवलदार अपना काम पर चल गइल. सिंह साहब लम्बा साँस लेत कुर्सी पर पसर गइले. उनका सामने टेबुल पर पाड़ेजी के लिखल चिट राखल रहुवे. जेकरा के ऊ एक बार फिर से उठा के पढ़ले अउरी निश्चिन्त हो गइले. चिट में उहे लिखल रहे जेकरा के पूरा करे खातिर पाड़ेजी फोन पर निर्देश देत रहुवन. समझे वाला उनका चेहरा के भाव देख के समझ सकत रहे कि ऊ परेशान बाड़े. परेशानी इ खातिर भी हो सकेला कि उनका दिमाग में पाड़ेजी वाला बात काहे ना आइल अउरी परेशानी इ बात के भी हो सकेला कि पाड़ेजी के दिमाग में ई बात आइल त ई कइसे आइल. आ ईहो बात के हो सकेला कि का पाड़ेजी के दिमाग महादेव बाबू वाला केस के तरह एह बार भी सफल होइ?
पाड़ेजी ठलुआ के साथे घटना वाला जगह पहुँचले त थाना वाला हवलदार उनही क इंतजार करत रहुवे. जब ऊ पाड़ेजी के अभिवादन कइलस त पाड़ेजी भी ओकर जवाब दिहले आ फिर सवाल कइले -
' का हो रामदीन सब ठीक बा नू ?'
'जी पाड़ेजी.'
'भाई, नामे लेबे के बा त पूरा नाम लिहल करऽ. ना त खाली गमछाजी भी चली. का बा कि बाबा के टाइम से ही पूरा नाम सुने के आदत पड़ गइल बा. आ जब केहु गमछा बोलेला त हमरा भीतर भी एगो जोश आवेला कि कुछ कर के देखावे के बा.'
'जी.' बेचारा हवलदार एकरा से ज्यादा कुछ ना कह पइलस.
'खैर छोड़ऽ आ बतावऽ कि केने चले के बा?' ई सवाल करत के पाड़ेजी के निगाह चारो तरफ दउड़त रहे. बाकि कुछ घर के अलावा उनके एक तरफ पान के दुकान के साथ साथ वही से लागल चाय के दुकान के अलावा कुछ ना नजर आइल. सुनसान इलाका में हवलदार उनका के एगो घर के बगल से पिछवाड़े के तरफ ले गइल. जहाँ चारो तरफ झाड़ के अलावा दूर एगो गंदा से तालाब देखात रहे. तनिका अउर अन्दर गइला पर हवलदार उनका के ईंटा से घेरल जगह देखा के कहलस -
'गमछा महाराज ईहँवे कंकाल मिलल रहे.'
'भाई रामदीन बड़ा जल्दी हमार बात बूझ गइलऽ.' एतना कहला के बाद पाड़ेजी सब तरफ देखे लगले. बाकि कुछ खास ना देखाई पड़ल. पर पता ना काहे ऊ झाड़ के हवलदार के हाथ के डंडा से हटावत एक तरफ चल पड़ले आ करीब एक फर्लांग गईला के बाद एक जगह खाड़ हो गइले. उहँवा के जगह जरा साफ सुथरा लागत रहे. आ १० १० फीट चारो तरफ अइसन लागत रहे कि ईहँवा केहु ना केहु जरुर आवेला. एक तरफ पत्थर के चबूतरा जईसन कुछ रहे जेकरा पर एक आदमी आराम से लेट सके. चबूतरा के गौर से देखला पर पाड़ेजी के एक कोना में कुछ देखाइ पड़ल. जेकरा बाद ऊ उहँवा गइले आ ओह चीज के निकाल के देखले त उनका चेहरा पर हँसी अउर खुशी दुनो छा गइल. पाड़ेजी ऊ चीज के जेबा में रखले अउरी ओकरा बाद उ जगह के ठीक से देखला के बाद पलटले आ कहले -
'अब चले के दरकार बा. ईहँवा जवन चीज खातिर आइल रहीं ओकरा से ज्यादा मिल गइल.'
रामदीन के अलावा ठलुओ उनका के गौर से देखे लागल. बाकि पाड़ेजी दुनो के तरफ ध्यान देले बिना जेहर से आइल रहन ओहरे से वापस हो गइले. देखा देखी ऊ दुनो भी पाछा पाछा चल पड़ले.
आखिर कवना चीज खातिर पाड़ेजी आइल रहन आ उनका कवन चीज मिल गईल? का ऊ चीज पाड़ेजी के ए केस पर भी सफल होखे में मदद करी?
अंक - 87 (5 जुलाई 2016)


text:
“अमृत क्रिएशन” बैनर में बनत भोजपुरी फिलिम “दबंग मोरा बालमा” के प्रोड्युसर जयेश पटेल गुजरात के व्यापारी हउवन. साथ ही साथ कहीं ना कहीं उनका मन में सिनेमा ला अगाध प्रेम आ लगावो बड़हु आ शायद एही चलते ऊ “दबंग मोरा बालमा” बना के सिनेमा भोजपुरी में प्रोड्युसर बन के अइलें आ साबित कर देखवले कि ऊ आपन व्यावसायिक दृष्टिकोण एहु माध्यम में बनवले रखले बाड़े. अवनि अग्रवाल निर्देशित “दबंग मोरा बालमा” के निर्माता जयेश पटेल से भइल बातचीत के कुछ हिस्सा एहिजा दिहल जात बा.
जयेश जी, सबसे पहिले त अपने के बहुत बहुत बधाई.
जी धन्यवाद, आ हमरो तरफ से सभका के नयका साल ला हार्दिक शुभकामना.
जयेश जी, सिनेमा निर्माण में अइला पर कइसन लागत बा?
देखीं, क्षेत्र चाहे व्यवसाय क होखो भा फिल्म उद्योग के, दुनु जगहा सफलता ला मेहनत, लगन आ ईमानदारी जरूरी होले. आ हमरा बैनर में हमार टीमो हमार पूरा साथ दिहलस, कलाकारो लोग बढ़िया से आपन काम कइले बा.
रउरा एही विषय के काहे चुननीं?
फिलिम बनावे ला जब हमार आ निर्देशक अवनि अग्रवाल के बातचीत भइल त अवनि जी के सुनावल स्क्रीप्ट हमरा बेहद रोमांचक आ परिवार संगे बइठ के देखे लायक लागल. एही से हम एहके चुननी. आ खाली व्यवसाए हमार मकसद नआखे, चाहत बानी कि सिने जगत में सामाजिक आ पारिवारिक फिलिम दीं अपना बैनर में जवना से समाजो के कुछ संदेश मिले.
दर्शकनो से कुछ कहल चाहब ?
जी बस एतने कि बेहिचक मय परिवार संगे एह फिलिम के देखीं.
गुजराती होतो शुरूआत कइनी सिनेमा भोजपुरी से?
हमरा ना लागे कि कला अउर सिनेमा में भाषा के कवनो बाधा होले. से बढ़िया स्क्रीप्ट आ निर्देशक मिलल त काम शुरू कर दिहनी. अब एगो हिंदी फिलिम बनावल सोचत बानी जवना के कहानी पर काम पूरा होखते एलान कर दिहल जाई. एकरो निर्देशक अवनि जी रहीहें.
(संजय भूषण पटियाला)
27 total views, 2 views today


text:
– जयंती पांडेय
असल में हमनी के देश, माने हमार भारत महान, एगो दुर्घटना प्रधान आ विस्फोट प्रधान देश ह. इहां कवनो महीना बांव ना जाला जब कवनो घटना चाहे दुर्घटना चाहे विस्फोट ना होखत होखे. एगो घटना अबहीं होखबे करेला कि दोसरको रोआइन मुँह बनवले चलि आवे ला. अपना देश खातिर घटना दुर्घटना असही होला जइसे धूरा में लइकन के गिरल.
उठले, झरले, आ चल दीहले. जहिया अखबार के पहिला पन्ना पर अइसन खबर ना मिले तहिया बुझाला कि कहीं कुछ गड़बड़ा गइल बा. अब चूंकि ई घटना प्रधान देश ह त ओकरा बाद के कवनो रस्म त चहिबे करी. अपना देश में जइसे कवनो दुर्घटना होला, चाहे कवनो विस्फोट होला त तुरतले कुछ रस्म शुरू हो जाला. एह से ई पता चलेला कि हमनी कतहत देशभक्त बानी आ अपना देश में लोकतंत्र के जर कतना गहीर बा. ई रस्म के अइसन बा कि ई जानल जरूरी नइखे कि घटना कइसे भइल, का भइल.
बस ई रस्म में सबले पहिले बयानबाजी होला. सरकार बयान दी कि जे दोषी बा ओकरा के छोड़ल ना जाई, जे एकर शिकार भइल बा ओकरा मुआविजा मिली, दुनिया के सब देश एकरा खिलाफ एक हो जाये, विपक्षी दल एकर राजनीतिक फायदा मत उठावो.
ओने विपक्षी दल बोली कि ई सरकार के लापरवाही के नतीजा ह, गृहमंत्री, चाहे रेल दुर्घटना भइल त रेल मंत्री, इस्तीफा देसु, परधानमंत्री माफी माँगसु. आदि आदि. वइसे ई रिवाज में एगो आउर नया पक्ष जुड़ गइल बा. अब सत्तारूढ़ गठबन्हन में शामिल दलन के नेता लोग एक दोसरा के धूरा झोंके लागेला.
ओह में एक दोसरा के बड़ाई शिकायतो चलेला. अगर अइसन राज्य में घटना होला कि उहवां दोसरा दल के सरकार बा त केंद्र सरकार राज्य सरकार पर दोष लगावेले आ राज्य सरकार कहेला कि केन्द्र के खुफियागिरी फेल हो गइल बा. खुफिया अफसर कहेले कि खबर त दिहल रहे राज्य सरकार के लोग ओह पर अमल ना कइल. एह काँव काँव में असलकी बात त बिला जाला आ पीड़ित बेचारा संतोष क लेला आ दोसरा घटना के बर्दाश्त करे खातिर तइयार हो जाला. एकरा बाद एगो आयोग के गठन होला.
कवनो रिटायर्ड जज के आराम कुर्सी पर से धकिया के आयोग के अध्यक्ष बना दिहल जाला. अब ऊ जज साहब काँखत कूँखत आपन काम शुरू करेले.
आजु ले कबहुं आयोग के रिपोर्ट पब्लिक का सामने ना आइल. आयोग के हठन अपना देश में पिंडदान जइसन होला. एकरा बाद नेता लोग अपना पूर्वज के मुँह देखावे लायक हो जाला.
एकरा अलावे अउरी कई गो रस्म बा जइसे अभियुक्त जे धरा जाय त जेल में ओकर स्वागत सत्कार आ नेताजी के घटनास्थल पर दौरा के रिवाज आदि. ई सब अइसे होला जइसे सराध के जूठ काये के समय में कउआ काँव काँव करेले सँ. हमनी खातिर ई भले अशुभ ह, लेकिन नेतवन खातिर त इहे शुभ ह. धन्य बा हमनी के नया संस्कृति.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.
38 total views, 2 views today


text:
Mumbai / Ramchandra : आजकल भोजपुरी सिनेमा में बदलाव की लहर चल रही है। शुद्ध पारिवारिक और सामाजिक फिल्मे बन रही हैं। इसी कड़ी में पीआरएस फिल्म प्रोडक्शन की भोजपुरी फ़िल्म भईया जइसन केहू ना की शूटिंग उत्तर प्रदेश के जिला बस्ती में शुरू हो गई है जो एक साफ सुथरी फ़िल्म है।
Produced by
निर्माता देवेन्द्र कुमार ने बताया कि भोजपुरी फिल्म भईया जइसन केहू ना जैसा कि नाम से लग रहा है, भाई से प्रेम की कहानी है,यह एक सोशल और फैमिली फ़िल्म है, जो समाज को एक मैसेज भी देगी,फ़िल्म के कलाकार कृष्णा कुमार, देवेन्द्र कुमार, रूपा मिश्रा, पल्लवी गिरी, समर्थ चतुर्वेदी, रोहित सिंह मटरू, जे नीलम, साहेब लाल धारी, पीयूष श्रीवास्तव, संजू सोलंकी, प्रदीप मिश्रा, मुश्ताक अहमद आदि हैं।


text:
स्रेब्रेनिका नरसंहार
स्रेब्रेनिका नरसंहार 1995 में भइल एगो नरसंहार ह जवना में 8000 से भी अधिक बोस्नियाकी लोग मारल गइल रहल, जेमें मुख्य रुप से पुरुष आ लइकन के हत्या भइल रहल। इ नरसंहार बोस्नियाइ युद्ध के दौरान स्रेब्रेनिका शहर आ ओकर आस-पास में भइल रहल। जनरल रात्को म्लाडिक के आदेश पर स्रप्सका गणराज्य आर्मी द्वारा इ नरसंहार में लोगन के मारे खातिर बढावा मिलल रहे। संयुक्त राष्ट्र के महासचिव द्वारा उल्लेखित बा कि इ नरसंहार द्वितीय विश्व युद्ध के बाद से यूरोपीय धरती पर सबसे खराब अपराध के रूप में सामूहिक हत्या ह। सर्बिया के एगो अर्धसैनिक इकाई के बिच्छु कहल जात रहल। र्बियाई आंतरिक मंत्रालय के आधिकारिक हिस्सा 1991, इ नरसंहार में हिस्सा लेले रहल, जे में सैकड़ों युक्रेनी आ रुसी स्वयंसेवकसभो भाग लेले रहले जा।


text:
आलोक सोनकर:
# ग्राम पंचायत चुनाव #
आज घूमिहे काल घूमिहे, घूमिहे पूरे गांव में।
वोट मांगे अईहे VIP परधानी के चुनाव में।।
जे के कबहू देखली नाही भईया हम बजारी में।
उहो लेके घूमे भईया पर्चा भर अकवारी में।।
उज्जर उज्जर कपड़ा पहीन के प्रत्याशी मांगेले वोट।
नमस्ते प्रणाम सबसे करेले देखे न बड़हर छोट।।
घामे-घामे वोट मांग के भईल हालत खराब।
एक-एक वोट के बदले में उ बाटेले शराब।।
#वादा#
जीत जाब चुनउवा त भउजी तोहे बना देब आगंनबाड़ी।
वोटवा दिहा हमही के चाहे लेला पैसा साड़ी।।
चाची नमस्ते, माई नमस्ते हमके दिहा वोटवा।
घरे-घरे चापाकल लगवाईब ठीक करायीब रोडवा।।
जगह-जगह नारी बनवाईब सबके देब आवास।
कहे प्रत्याशी सुना हो दादी होई तोहरो पेंशन पास।।
आईब घरवा दौरल तोहरे आज बोलावा चाहे काल।
जीत के ऊ परधानी आलोक लउके ना पाचो साल ।।
फीचर्ड फोटो आभार: flickr


text:
सारण भोजपुरिया समाज के ऑनलाइन कवि सम्मेलन में कोरोना से लड़े के कवि लोग दिहलें सनेस
भोजपुरी समय, रामेश्वर गोप/शैलेंद्र तिवारी,छपरा/अहमदाबादः एक ओर जहां पूरा देश में कोरोना वायरस से महामारी फइलऽलला के कारण सरकार के द्वारा घोषित लॉकडाउन के कारण सभे अपना अपना घर में रहे के मजबूर बा। अइसन में सोशल मीडिया पर तरह तरह के गतिविधि कर के लोग आपन समय बीता रहल बाडें। एही क्रम में भोजपुरी खातिर काम कर रहल एगो संस्था सारण भोजपुरिया समाज अपना सदस्यन के संगे पहिलका ऑनलाइन कवि सम्मेलन के आयोजन रामनवमी के पावन मौका पर कइलस। एह कवि सम्मेलन के उद्घाटन सारण भोजपुरीया समाज के अध्यक्ष ज्वाला सिंह समाज के वहाट्सएप ग्रुप के पटल पर जरत दिया के प्रतिक स्वरुप दिया के फोटो पोस्ट कऽ के कइलें। एहिजा एह कार्यक्रम के अध्यक्षता सारण भोजपुरिया समाज के वरिष्ठ सवांग आ कवि व शिक्षाविद अरविंद श्रीवास्तव आ संचालन गाजियाबाद में बइठल राम प्रकाश तिवारी कइलें। एह ऑनलाइन कवि सम्मेलन के कार्यक्रम में देश के कोना कोना में रहे वाला सारण भोजपुरिया समाज के सभे सवांग शामिल भइल एकरा अलावा तीसगो से अधिका कवि-कवियत्री आपन आपन रचना प्रस्तुत कइल लो जवना के सभे आनंद उठावल।
सम्मेलन के अध्यक्षता करत अरविंद श्रीवास्तव कोरोना वायरस से फइलल संकट के एह समय में अइसन आयोजन के सार्थकता के रेखांकित कइलें। सम्मेलन के आगाज सारण भोजपुरिया समाज के ग्रुप एडमीन आ संस्थापक बिमलेंदु पांडेय के सेवानिवृत्ति आ जन्मदिन के बधाई देवे के संगे भइल। ऑनलाइन दिया जरवला के बाद लोकगायक शशि अनारी के द्वारा गणेश आ सरस्वती वंदना के रुप में भोजपुरी गीत आ योगगुरु पंडित शशि प्रकाश तिवारी के द्वारा वैदिक मंत्रोच्चारण के बीच कार्यक्रम के शुरुआत भइल। ओहिजा बेतिया के अखिलेश्वर मिश्र के खांसी कविता आ अजय अजनबी के कल्पना कविता से सम्मेलन धीरे-धीरे रफ्तार पकड़े लागल त संचालक राम प्रकाश तिवारी अपना संचालन कौशल आ मुक्तकन के द्वारा सम्मेलन में भाग ले रहल कवि आ श्रोतागण के जोड़े के प्रयास कइलें। आरा के कवि अमरेंद्र सिंह द्वारा राम जन्म पर बधाई गीत हरि झूमरी के शानदार प्रस्तुति के बाद, छपरा के डॉ. अमरेंद्र सिंह बुलेट के गजल हमरा गमछवे से… के तरन्नुम में पढ़ के ताली बिटोरलें। सारण भोजपुरिया समाज से जुड़ल महिला कवियित्री आरती आलोक वर्मा विरह गीत ‘तनी आपन सुरतिया देखाव बलम’ के सुमधुर प्रस्तुति कऽ के आपन जोरदार उपस्थिति दर्ज करवली। एही क्रम में अगिला कड़ी में लोक गायक रामेश्वर गोप रामजन्म पर पारम्परिक चइती प्रस्तुत कऽ के कवि सम्मेलन के जाएका बदल दिहलें। दिवाकर उपाध्याय के सरस्वती वंदना आ दिल के दरद के दवाई गजल गीत एह जाएका में एगो अलगे छेंवक लगवलस त युवा कवि गणपति सिंह के कविता ‘उनका चाह’, आ आसाम से दिलिप पैनाली के ठांव- कुठांव के ज्ञान श्रोतालोग के आनंद के सागर में पहुंचावे के काम कइलस। ओहिजा कर्नाटक से शशिरंजन सेतु के भोजपुरी भाषा वंदना ‘मिसिरी नियन मीठ भोजपुरी बोली’ के गायन से सारा श्रोता भोजपुरी के सागर में डूबे उतराए लगलें। एहि क्रम में कवियत्री माया शर्मा आ ममता सिंह के रामजन्म पर आधारित कविता आ बधाई गीत के श्रोता सभे बहुते प्रशंसा कइल। एकमा के कवि आ गीतकार निर्भय नीर के एकम से पूर्णिमा तक के तिथि पर पौराणिक घटना के कविता के भी सभे श्रोता बहुते सराहल। रवीन्द्र नाथ सिंह आ शैलेन्द्र तिवारी के रामजन्म, आ स्वर्गीय रामपुजन तिवारी के सवासौ बरिस पुरान सोहर ‘कंहवा से आवेला पियरीया पियरिया लागल झालर हो’ गीत आ ‘बता दऽ कब अइहें भगवान’ भजन सभकर दिल छू लिहलस। पंकज सम्राट के एक त विपत पूरा देश पर परल बा कविता सामयिक वेदना महसूस करवलस। दिलीप पैनाली के कोरोना पर कविता धीरज धऽ के रहीं ना जनता, कुछ दिन के बात बा लोगन के संदेश देवे में सफल रहल। एही कड़ी में मणिबेन द्विवेदी के मधुर आवाज में जाये ना देब बहरिया घरहीं पर रहीहें सांवरिया गीत कोरोना महामारी पर लॉक डाउन अपनावे के जोरदार सीख दिहलस। गणपति सिंह के बरखा रानी से गोहार आ महाराष्ट्र के नागपुर से युवा कवि प्रिंस ओझा के बेटी विदाई के मार्मिक गीत लोगन के आंख से लोर निकाल दिहलस। राकेश विद्यार्थी के कविता फूल, अजय प्रसाद के पारम्परिक चइती, मधुबाला वर्मा के कोरोना पर कविता अमिट छाप छोड़े में कामयाब रहल। गीतकार गायक संगीत सुभाष के उम्दा गजल ‘उद्वेग बा समाइल कतहीं करार नइखे’ कार्यक्रम के शिखर प्रदान कइलस। रमाशंकर तिवारी के चइती आ भोजपुरी रंगकर्मी आ युवा कवि लवकांत सिंह लव के रचना”का लिखीं कु बुझाते नइखे” के बाद संचालक राम प्रकाश तिवारी के भोजपुरी आ भोजपुरिया समाज के ऐतिहासिकता दर्शावत कविता सभे के भोजपुरी लिखे-पढ़े के प्रेरित कइलस। कवि सम्मेलन के अध्यक्ष आ वरिष्ठ कवि अरविंद श्रीवास्तव कोरोनवा फइलल बा संसार, आई प्रभु श्री राम धरती पर एक बार कविता प्रस्तुत कऽ के मानव के सामयिक वेदना पूर्ण प्रार्थना प्रस्तुत कइनी। धन्यवाद ज्ञापन करत ग्रुप एडमीन बिमलेंदु पांडेय कहलें कि लॉकडाउन के सार्थक उपयोग एह से बढ़ियां आउर कुछ नइखे हो सकत आ आउरी संस्था सभ के भी एह से सीख लेबे के चाहीं।एकरा अलावा सम्मेलन में भाग लेवे वाला सभ कवि आ सुधि श्रोतागण के भी सम्मेलन के सफल बनावे खातिर आपन हार्दिक आभार प्रकट करत बारम्बार नमन कइले।


text:
मंगला के मेहरी दुआरा पर बैठकर के गोबर के गोईठा बनावत रहे, तब ले गाँव के रिस्ता मे बुआ लगीहन उ ओकरा दुआरा पहुँचली। आउर मंगला के मेहरी के उदास चेहरा देख के बोलली।
“रे पतोहीया काहे मुहँ लटका के बईठल बारिश रे। ई अवाज गाँव के एगो बुआ के रहे”। पहीले त पतोहीया उल्टा जबाब देवे के मुंड मे रहे लेकिन थोड़ा-सा बुढ़ बुजुर्ग के लेहाजे चुप-चाप बैठ के रह गईल। फिर भी बुआ ओकर मुहँ मे अंगुली कईल ना बन्द कईली। “दुर-हो, बोल देवे त खिया जईबे का” बुआ बकत जाके खटिया पर बईठ गईली। पतोहीया भी मुहँ अईठ के जबाब देलास “लि ना, त का करी बईठ के सोहर गाई का, मन के सुखे थोड़े मुहँ लटका के बईठल बानी, आज चार दिन बईठला हो गईल उनकरा कही काम नईखे मिलत, आउर अब घर परिवार कईसे चली ईहे नईखे बुझात।”
“रे हे त मंगला नाहर खोदाई मे काम करत रल नु, नाहर के खोदाई बन्द हो गईल का” बुआ कहली। पतोहीया चिंता भरल स्वर मे बोललस “ना बुआ काम नईखे बन्द भईल, ठिकदार खोदाई करे वाला आदमी के हटाके आउर खोदाई करे वाला कवनो जे•सी•बी मशीन लिया के खोदाई करावे लागल।”
बुआ भी चिंता भरल स्वर बोलली ” बाताव ना जाँहा टोला के दस गो लईका काम करत रलहन सन अब उहा एगो मशीनीये नु काम करी।”
पतोहीया ” मलिक जानस कईसे धर्म कर्म चली।
पतोहीया के चिपरी पथा गईल रहे उठ के चल देलस। आउर बुआ भी अब खटिया पर बईठ के बिड़ी सुलगावे लगली।
जियाउल हक
जैतपुर सारण (बिहार)


text:
हमनी अइसन नगर में बसे खातिर रहली जा सरापित जेहवाँ सलीका के ना बाँचल रहे केवनो पड़ोस सिरमौर बनि के रहे जिनगी में तटस्थता बिना केवनो काम के प्रतिरोध एह घरी खलिसा एगो रूप मानल जात रहे मूर्खता के जेकरा किछुओ भेंटा जात रहे ऊहे मानल जात रहे रसूख़दार पद पैरवी पुरस्कारे से आँकल जात रहे केवनो आदमी के सरकारी संस्थानी ‘साहित्यभूषण’ के उपाधिए पहचान बनि गइल रहे बड़हन साहित्यकार के जे एक्को दिन क्लास में जाइ के ना पढ़ावत रहे ऊहे पावत रहे शिक्षक शिरोमणि के सम्मान चरने चाँपल…Read More
Category: भोजपुरी कविता
बाप के माल ह
इनकर उनकर सबकर दबा के हजम कइल रउरे चाल ह। बेसरमी से कहेलन बाप के माल ह। कुछो जोड़-घटा द इहाँ उहाँ के कुछो सटा द कुछ गूगल से उधार करS बाचल-खुचल अनुवाद करS फेर कतनों अनवाद करS थेथरई त ढाल ह। बाप के माल ह। एगो गिरोह बना ल कुकुर-बिलारो के मंच पर चढ़ा द जेकरा स के नइखे पता ओकरा शोध के काम पकड़ा द कबों अपनों विरोध करवा द एह पर त सभे निहाल ह। बाप के माल ह। कतों घुसुर के तर्क-बितर्क अपना…Read More
नदी के लाश बेहतर बा गुरूजी
बहत हर आदमी धारा में लेकिन किनारा पा सकल ना आज तक भी , सहारा अब कहां पाईं, भेटाई इशारा कर रहल इतिहास तक भी । खुदी के हाथ पर विसवास राखी ओही के आखिरी पतवार बुझी। नदी के लाश बेहतर बा गुरूजी। नदी के लाश,,,,,,,,, । नियम कानून कऊनो ना बनल ह कि कऊने रास्ता से केई जाई , उहा दरबान भी मिलीहे न तोहके कि बढ़ी के बोल दे एहरे से आईं । तोहार इमान ही बलवान ओहिजा भरल जिनगी जवन तोहसे अबुझी, नदी के लाश बेहतर…Read More
रहे इहाँ जब छोटकी रेल
देखल जा खूब ठेलम ठेल रहे इहाँ जब छोटकी रेल चढ़े लोग जत्था के जत्था छूटे सगरी देहि के बत्था चेन पुलिग के रहे जमाना रुके ट्रेन तब कहाँ कहाँ ना डब्बा डब्बा लोगवा धावे टिकट कहाँ केहू कटवावे कटवावे उ होई महाने बाकी सब के रामे जाने जँगला से सइकिल लटका के बइठे लोग छते पर जा के अरे बाप रे देखनी लीला चढ़ऽल रहे उ ले के पीला छतवे पर कुछ लोग पटा के चलत रहे केहू अङ्हुआ के छतवे पर के उ चढ़वैइया साइत बारे के पढ़वइया…Read More
चिरईं फेर से चहकी
पुरवा फेर से बहकी। हर पत्ता पियराइल बा कतहूं गंध हेराइल बा टेढ़ परीक्षा आइल बा फूलवा फेर से महकी। अबहीं रात के डेरा बा सब समय के फेरा बा धीरज धरे के बेरा बा चिरईं फेर से चहकी। डॉ हरेश्वर राय सतना, मध्य प्रदेशRead More
खेला
नदी पर ढेर दिन ले पूल ना रहे केहु कहे कि नदी के पूल पसन ना ह केहु कहे कि पूल के इ नदी पसन नइखे बूढ़वा बिधायक दूनू जाना के बात गाँठ बान्ह लेले रहनी कहीं कि, जवन नदी के पसन जवन पूल के पसन, उ पब्लिक के पसन जवन पब्लिक के पसन उ बिधायक के करतब्ब बिधायक जी छव गो चुनाव पार क गईनी बिना पूल के . . . . बाकि एकरा के खेला मत बुझीं खेला त इ रहे कि तीस साल में पूल छव…Read More
बाबूजी
घरवा के मुखिया लइकन के मुस्कान बाबूजी के पाकिट में रहेला सब के जान। सब के ख़ुशहाली बजा के ताली सब दुख दूर होला चुटकी में खाली। बाबूजी जइसन छाता हमनी के विधाता। दुनिया जहान में नइखे आइसन सुंदर नाता। माई के सिंदूर चमके। खेत बधार गमके। बाबूजी के पसीना से अंगना अँजोर दमके। बहाके पसीना जगाके आस। रोटी में आवेला मिठास। कर देलन चुटकी में दूर परेशानी, उनका जइसन केहू नइखे ख़ास। सविता गुप्ता राँची झारखंडRead More
सतुआ
पहिले सतुए रहे ग़रीबवन के आहार केहू जब जात रहे लमहर जात्रा प त झट बान्हि लेत रहे गमछा में सतुआ,नून, हरियर मरीचा आ पियाजु के एकाध गो फाँक केवनो चापाकल भा ईनार से पानी भरि के लोटा भर सुरूक जात रहे केहुओ बेखटके ऊ बिस्लरी बोतल के ज़माना ना रहे सतुआ सानि के गमछिए प खा लिहल जात रहे ओह घरी गरमी में केवनो पीपर,बर आम भा महुआ के छाँह में पहिले लोग क लेत रहे गुज़र-बसर सतुओ खाके ओह घरी बजार में बेंचात ना रहे केवनो फास्टफूड अब…Read More
तमासा घुस के देखै
लख लतखोर कहाय, तमासा घुस के देखै॥ सौ सौ जुत्ते खाय, तमासा घुस के देखै॥ इनका उनुका बहकावे में नाटो क खिचड़ी पकावे में जेलस्की इतराय, तमासा घुस के देखै॥ गावत फिरत देस के गीत संहत छोड़ि परइलें मीत बइडेनवा मुसकाय, तमासा घुस के देखै॥ बरसे लगल रसियन मिसाइल खड़हर सहर मनई बा घाहिल खूनम खून नहाय, तमासा घुस के देखै॥ मानवता के नारा कइसन नैतिकता क पहाड़ा जइसन कबौं बदल ऊ जाय, तमासा घुस के देखै॥ के बा नीक, नेवर के बा फयदा केकरा…Read More
फागुन में नाचल
हंसि हंसि क बहार उतान भईल, अगराई के फाग जब फागुन में नाचल । फगुआ के जब आगुआन भईल, अबीर-गुलाल आपना सुघर भाग पे नाचल। बबुआ-बुचिया के जब रंग रंगीन भईल , फिचकारी के संग उछल- कुद के नाचल । बुढा-जवान के भेद सभ भुल गईल , फागुन फगुआ के जब मधुर तान पर नाचल। आपन-आन के सब ध्यान गईल , जब बैर तेज के सब केहु गले मीली नाचल। उमेश कुमार राय ग्रा0+पो0- जमुआँव , जिला- भोजपुर (बिहार )Read More


text:
जिम्मेदारी के निर्वाहन में कोताही- समसामयिक घटनाचक्र पर लिखल शशि अनारी जी के रचना
एक बार एगो राजा के राज में महामारी फइल गइल चारो ओर लोग मरे लगले राजा महामारी रोके खाति बहुतेरे उपाय करववले बाकि महामारी के असर कम ना भइल लोगन के मुवल बन ना भइल !
दुखी राजा भगवान से प्रार्थना करे लगले कि हे मालिक अब हम का करी तले अचके मे आकाशवाणी भइल आसमान से आवाज आइल कि ऐ राजा ! तहरा रजधानी के बीचो बीच जवन इनार बा उ सूखि गइल बा अगर अमावसा के राति मे तहरा राज के हर घर से एक – एक बाल्टी दूध ओह इ़नार में डलाई त अगिले भिनुसार से इ महामारी ओरा जाई आ लोगन के मउवति बन हो जाई !
राजा फटाफट सगरे राज मे इ घोषणा करववले कि महामारी से बॉचे खाति राज के हर घर से अमावसा के राति ओह इनार मे एक एक बालटी दूध डालल अनिवार्य बा एह महामारी से बॉचे के बा त इ करे के परी !
अमावसा के रात जहिया सगरे लोगन के इनार में दूध डाले के रहे ओही राति ओह राज मे रहेवाली एगो किरिपिन आ चल्हाक बूढ मेहरारू अपना मन मे गुनलसि कि अमवसा के अन्हरिया राति मे सगरे राज के लोग त इनार मे दूध डलबे करी अगर हम एगो एक बल्टी पानिये डालि देबि त केहू के का पता लागी ! मन मिजाज बना के बुढिया राति खा अपना हिसा के एक बलटी दूध का जगहा एक बलटी पानी ओ इनार मे डालि के अपना चल्हाकी प अपने फूलत पचकत अपना घरे आ गइलि !
बिहान भइल ! बाकि इ का ! रोज के अपेक्षा दू अदिमी के मउवति अधिका हो गइल कुछ ना बदलल काहेंकि महामारी त खतम भइले ना रहे !!
राजा इनार प गइले झॉकि के देखलें त देखले कि मए इनार पानी से लबालब भरल बा ओमे दूध के इचिकियो धराइ छुवाइ नइखे माने एको बून दूध ओह इनार में ना रहे ! राजा के बुझा गइल कि एही से लोग आजुवो मुवल ह महामारी गइल नइखे !
अइसन एखाति भइल कि जवन विचार राति मे ओह बुढिया के मन मे आइल रहे उहे विचार सगरे राज के लोगन के मन में आ गइल सब इहे सोचल कि अन्हरिया राति बा के देखता आ केहू ओह इनार में दूध ना डालल !
कहे के मतलब बा कि जवन बाति एह कहानी में भइल बा ओइसन आजु हमनी के जिनगियो मे होता !
जब कवनो अइसन काम,
जवन सगरे देश के मिलि के एकजुट होके करे के रहेला त अकसर हमनी के अपना अपना जिम्मेदारी से इ सोचि के हटि जानी जा कि हम ना करबि त केहू ना केहू त करबे करी आ हमनी के एह सोच के नतीजा होला कि स्थिति जस के तस बनल रहेला !
अगर हमनी के दोसरा के भरोसा छोडि के आपन जिम्मेदारी निभावे लागिजा त पूरा देश मे भी अइसन बदलाव आ सकेला जवना के आज बहुत बहुत बहुत जरूरत बा !
करे के का बा त आपन सुरक्षा…
केकरा ???
शशि अनारी
बलिया (उ.प्र.)